הוועדה לקידום מעמד האישה ולשוויון מגדרי, כנסת 20, פרוטוקול מספר 37, 2015-11-30 10:00

מירב בן ארי: בוקר טוב.

מירב בן ארי: אני אחליף את חברת הכנסת עאידה תומא סלימאן יושבת ראש הוועדה עד שהיא תגיע.

מירב בן ארי: היום יום שני, ה-30 בנובמבר 2015, י"ח בכסלו התשע"ו.

מירב בן ארי: אנחנו נעסוק בשני נושאים עיקריים כאשר האחד הוא הצגת התקציב המגדרי של משרד הכלכלה והשני הוא מעקב אחר יישום בינוי מעונות יום, תקציבים וביצוע.

מירב בן ארי: הגברת מיכל צוק, משנה למנכ"ל משרד הכלכלה והממונה על התעסוקה, בבקשה.

<מיכל צוק: בוקר טוב לכולם.

<מיכל צוק: נתבקשנו להציג כאן את הניתוח המגדרי של התקציב שלנו ואני כבר אומרת שעשינו עבודה מאוד מאוד מעמיקה, רובה מתרכזת באמת בתחומים, מאחר שהמשרד הוא מאוד מאוד גדול ומאוד מאוד רחב וכדי להעמיק כאן ולהציג באמת בצורה מאוד מפורטת ומקצועית, אנחנו בעיקר התמקדנו בעולמות התוכן של התעסוקה שגם הם מאוד מאוד רחבים.

<מיכל צוק: אחר כך, אם יהיו שאלות נוספות, אנחנו כמובן כאן.

<מיכל צוק: קצת נתוני מקרו כדי שמתוכם נוכל באמת לצלול ולהבין איך אנחנו רואים את הדברים גם בהיבט המגדרי.

<מיכל צוק: קצת נתוני מקרו על שיעורי השתתפות בשיעורי האבטלה במדינת ישראל.

<מיכל צוק: ניתן לראות שבעשור האחרון יש לנו בעצם ירידה מאוד מאוד דרמטית בשיעור האבטלה.

<מיכל צוק: לצד הקו הכחול, אתם יכולים לראות שהוא עולה ומטפס וזה שיעור השתתפות.

<מיכל צוק: בעצם כמה אנשים מתוך גילי העבודה הרלוונטיים – בשקף הזה זה 15 פלוס ובשקפים אחרים אתם תראו גילאים אחרים – מעוניינים לעבוד או עובדים ומשתתפים במשחק הזה שנקרא שוק העבודה.

<מיכל צוק: אנחנו רואים מגמה מאוד מאוד יפה של עלייה שלצד הירידה בשיעור האבטלה היא מגמה שהיא עוד יותר משמעותית כי זה אומר שלא רק שיותר אנשים מעוניינים לעבוד אלא גם יותר אנשים באמת עובדים.

<מיכל צוק: כאשר אנחנו צוללים פנימה, אנחנו רוצים לעשות פילוח של אוכלוסיות יעד עיקריות של הממשלה.

<מיכל צוק: אם אנחנו מסתכלים בפילוח של מגזרים, של חרדים, ערבים ויתר האוכלוסייה, אנחנו יכולים לראות כבר אתגרים נוספים.

<מיכל צוק: אנחנו יכולים לראות בגילי עבודה עיקריים עכשיו – גיל 25 עד 64 – את שיעורי התעסוקה.

<מיכל צוק: כלומר, מתוך אוכלוסיות הגיל הרלוונטיות, כמה אנשים באמת עובדים.

<מיכל צוק: אנחנו רואים שמצד אחד – בצד הימני של השקף - ישראל היום במצב מאוד מאוד טוב בשיעור התעסוקה הממוצע שלה בסך הכול ביחס לממוצע ה-OECD.

<מיכל צוק: זה תהליך שהשתפר בשנים האחרונות.

<מיכל צוק: בעבר, לפני מספר שנים לא רב, היינו נמוכים מממוצע ה-OECD.

מירב בן ארי: את יכולה להסביר לי ולוועדה מה זה השתפר?

מירב בן ארי: על כמה שנים אנחנו מדברים?

מירב בן ארי: על חמש שנים, על עשר שנים?

<מיכל צוק: היעד שלנו הוא לעשור.

<מיכל צוק: כאשר ממשלת ישראל קיבלה החלטת ממשלה לגבי יעד תעסוקה ב-2010, היעד הכללי שלה לשנת 2020 היה פחות או יותר היכן שאנחנו נמצאים היום.

<מיכל צוק: כלומר, מדובר בשיעור התעסוקה הכללי.

<מיכל צוק: עשינו קפיצה מאוד משמעותית.

מירב בן ארי: התחלתם את התהליך הזה מ-2010 לאחר החלטת ממשלה.

<מיכל צוק: כן.

<מיכל צוק: ממש בשלוש השנים האחרונות נכנסנו לזה הרבה יותר בתוקף ורואים שיפור מאוד מאוד יפה כל המדדים.

<מיכל צוק: היכן האתגרים שלנו עדיין קיימים כי אנחנו לא נחים כאן על זרי הדפנה ואני באה כדי להראות לכם אותם.

<מיכל צוק: אנחנו יכולים לראות שיעורי תעסוקה נמוכים יחסית עדיין בקרב נשים ערביות וגברים חרדים וזה רלוונטי גם לדיון הזה שהוא דיון מגדרי ואנחנו נפרט לגבי זה בהמשך.

<מיכל צוק: לגבי נשים חרדיות ויתר האוכלוסיות, נרחיב מעט יותר עת נעשה פילוח יותר מדוקדק.

<מיכל צוק: עוד כמה נתוני מקרו.

<מיכל צוק: קודם כל, כשאנחנו מסתכלים על שיעורי תעסוקה ועל השינוי שלהם ברמה המגדרית לאורך עשרים שנים, אנחנו יכולים לראות ששיעורי התעסוקה – פחות או יותר ב-15 השנים האחרונות – עלו מאוד שיעורי התעסוקה של הנשים ושיעור התעסוקה של הגברים פחות או יותר נשאר ללא שינוי בתקופה הזאת כאשר באמת הגידול של שיעורי תעסוקת הנשים הרבה ממנו נובע מירידה בשיעור האבטלה.

<מיכל צוק: כלומר, האבטלה בקרב נשים ירדה.

<מיכל צוק: אנחנו יכולים לראות את המגמה הזאת כמגמה עקבית ומשמעותית.

<מיכל צוק: עוד נתונים שאני רוצה להציג כאן.

<מיכל צוק: איך אנחנו בהיבט המגדרי בהשוואה לעולם כאשר אנחנו משווים את עצמנו, גם בגברים וגם בנשים.

<מיכל צוק: אצל הגברים פחות או יותר אנחנו יכולים לראות שאנחנו דומים לעולם, למדינות ה-OECD, ולגבי הנשים אנחנו יכולים לראות שהשיפור עליו דיברנו קודם הביא אותנו בשנים האחרונות למצב בו אנחנו נמצאים בשיעורי תעסוקת הנשים מעל ה-OECD.

מירב בן ארי: גם בנשים וגם בגברים?

<מיכל צוק: לגבי הגברים, הפער הוא לא מאוד משמעותי לכאן או לכאן אלא זה פחות או יותר כמו ה-OECD אבל לגבי הנשים, אנחנו בהחלט נמצאים במצב טוב.

<מיכל צוק: תזכרו שקודם הראיתי לכם את הפילוח בתוך המגזרים השונים באוכלוסייה כאשר האוכלוסייה הערבית עובדת אצלנו פחות מבחינת הנשים וזה אתגר ויעד מאוד מרכזי שלנו ואחר כך נאמר מה אנחנו עושים.

<מיכל צוק: האוכלוסייה של נשים חרדיות עובדת פחות או יותר בממוצע שלנו וגם היה גידול מאוד גדול בשיעורי התעסוקה של הנשים החרדיות.

<מיכל צוק: לגבי הנשים באוכלוסייה האחרת שהיא לא חרדית ולא ערבית, אני חושבת שאנחנו בגדול הסמן הימני של הנשים בעולם.

<מיכל צוק: כאן הנשים עובדות הכי הרבה מבחינת שיעור התעסוקה.

מירב בן ארי: מעניין לראות את ההשוואה אם היית לוקחת את 2010 עד 2015 לעומת 2005 עד 2010.

מירב בן ארי: יש לך מדד להשוואה לגבי החרדיות והערביות?

<מיכל צוק: אני לא בטוחה שאנחנו מראים את זה כאן, אבל אם לא, אנחנו תכף נראה.

<מיכל צוק: תכף נגיע לשקף המתאים.

<מיכל צוק: יש עוד דברים שמעניין להסתכל עליהם בפילוח המגדרי ואלה שיעורי התעסוקה לפי גיל ומה קרה לנו בשנים האחרונות.

<מיכל צוק: קודם כל, אנחנו מראים כאן בחלוקה לגברים ולנשים ובהשוואה ל-OECD.

<מיכל צוק: בואו נספר לכם שקודם כל אפשר לראות היום ששיעורי התעסוקה במדינת ישראל בגילים השונים - ובעיקר שימו לב לכאן כי אני חושבת שמה שמעניין לראות זה את הגילים היותר מבוגרים – גבוהים מהממוצע ב-OECD.

<מיכל צוק: היה גידול עקבי בשנים האחרונות בשיעורי התעסוקה, גם של נשים וגם של גברים, באוכלוסייה היותר מבוגרת.

<מיכל צוק: כלומר, מעל גיל 55, נגיד 55 עד 64.

<מיכל צוק: היה גידול עקבי.

<מיכל צוק: מהנתונים שאני מכירה מבנק ישראל ומהמוסד לביטוח לאומי, זה בהחלט מתואם גם עם ההעלאה של גיל הפרישה.

<מיכל צוק: עדיין אני חושבת שיש כאן עוד משהו שמעניין לראות.

<מיכל צוק: אם אנחנו מסתכלים על התעסוקה של הנשים, אפשר לראות שיש לנו בעצם ירידה בגילים היותר מבוגרים, בגיל 55 עד 64 ואחר כך קצת צפונה, ירידה די משמעותית בגילים האלה בקרב נשים.

<מיכל צוק: גם זה משהו שצריך לראות אותו וכאשר מעלים את הדיון בגיל פרישה – ואין ספק שהעלאת גיל הפרישה מתואמת עם הגידול בשיעורי תעסוקה וזה מבורך – עדיין אנחנו נמצאים בשיעורי תעסוקה בגילים האלה, היותר מבוגרים אצל נשים, סביב ה-57-58 אחוזים.

<מיכל צוק: כלומר, אלה שיעורי תעסוקה מאוד גבוהים ביחס לעולם, אבל בדיון על גיל פרישה צריך לתת את הדעת גם על המספר האמיתי.

מירב בן ארי: מה הנתון של ה-OECD על התעסוקה בגילים בין 55 ל-65?

מירב בן ארי: אנחנו במצב טוב בגילים הסבירים, אבל אנחנו בירידה דרסטית בין 55 ל-65.

<מיכל צוק: כולם,.

<מיכל צוק: גם ה-OECD בקו האדום יורד.

מירב בן ארי: כן, אבל מה ההבדל בינינו לבין ה-OECD?

<מיכל צוק: הנתונים שיש לי כרגע בשלוף, וננסה לראות אם יש לנו אותם, המגמה היא עקבית, כך שהנתונים האחרונים שיש לי על שיעורי תעסוקת נשים בגילים המבוגרים הם ב-2012 כאשר ב-OECD מה שרשום לי זה היה בסביבות 47 אחוזים ואצלנו זה היה אז 55 אחוזים.

<מיכל צוק: אני רואה שהנתונים של 2014 כבר עומדים על 57 אחוזים ואני מניחה שב-OECD, אם מסתכלים על הגרף, מדובר על 50 אחוזים בקירוב.

<מיכל צוק: אם אנחנו מסתכלים על המקום שמוקף בעיגול, יש שם 57.9, אלה גילים 55 עד 64 ולמטה רואים את המספר העדכני של ה-OECD ואת יכולה לראות שזה בסביבות 50 אחוזים.

<מאירה בסוק: אני רוצה לשאול את גברת צוק שאלה כי היא סותרת את עצמה.

<מאירה בסוק: היא אומרת שהתעסוקה גדלה בגלל העלאת גיל הפרישה ומצד שני אנחנו רואים שנשים מגיל 54 עד 65 מפוטרות מהעבודה ולכן זה סותר את עצמו והעלאת גיל הפרישה תזיק להן עוד יותר.

מירב בן ארי: היא תתייחס לזה בסוף המצגת.

<מיכל צוק: אני אתייחס.

<מיכל צוק: אני אומר עכשיו שאין כאן שום סתירה.

<מיכל צוק: יש נתונים שמראים שבאופן עקבי, ואני אשמח להציף אותם בפירוט בפניכם, שיעורי התעסוקה של נשים ושל גברים בעשור האחרון, מתחילת שנות ה-2000 ועד היום, גם בגילים היותר מבוגרים, 55 עד 64, שיעורי התעסוקה עלו באופן עקבי וזה בא בד בבד עם העלאת גיל הפרישה.

<מיכל צוק: זה מתואם אתם.

<מיכל צוק: לא אמרתי שזה ההסבר היחיד אבל יש תיאום.

<מיכל צוק: אמרתי שזה מתואם.

<מיכל צוק: יחד עם זאת, אני מציפה בפניכם שמטבע הדברים אתם יכולים לראות את זה גם ב-OECD, ככל שאנשים מבוגרים יותר, גם אם היה גידול בשיעורי התעסוקה, עדיין יש ירידה.

<מיכל צוק: אני לא חושבת שיש כאן סתירה או הצגה לא נכונה של הנתונים והנתונים כאן הם לחלוטין מדויקים.

<מיכל צוק: דברים נוספים שמעניין להסתכל עליהם כאשר אנחנו מסתכלים על המגדר ועל שוק העבודה באופן כללי זה איך אנחנו מסתכלים על היקפי המשרה בחלוקה לפי מגדר.

<מיכל צוק: אנחנו יכולים לראות את השוני בין גברים לנשים.

<מיכל צוק: אנחנו רואים שבעצם כשישים אחוזים, 59 אחוזים, מהגברים עבדו בהיקף מלא בדרך כלל.

<מיכל צוק: כלומר, הנטייה של שישים אחוזים מהגברים היא לעבוד בהיקף מלא.

<מיכל צוק: אצל הנשים אנחנו רואים שיעורי משרה חלקיים יותר.

<מיכל צוק: כלומר, באופן מלא עובדות פחות.

<מיכל צוק: כמובן בהיבט החלקי אנחנו בהיפוך מגמה, כאשר אנחנו מדברים על סדר גודל של 68 אחוזים שעבדו בהיקף חלקי מבחינת הנשים לעומת כשלושים וכמה אחוזים בגברים.

<מיכל צוק: צריך לומר כאן שאחוז המועסקים במשרה מלאה מתוך כלל המועסקים, כאשר אנחנו מסתכלים על זה, נשאר יציב לאורך השנים.

<מיכל צוק: עוד משהו שאנחנו רוצים לראות ולבדוק אותו.

<מיכל צוק: אם קודם דיברנו באופן כללי על שיעור האבטלה ועל כך ששיעור האבטלה בעשור האחרון ירד, כאשר אנחנו בודקים את עצמנו, אנחנו מסתכלים גם על ההגדרה המורחבת.

<מיכל צוק: מהי ההגדרה המורחבת?

<מיכל צוק: היא לא מדברת רק על שיעור האבטלה הרגיל של הלשכה המרכזית לסטטיסטיקה עליו דיברנו קודם אלא היא מדברת על שני פרמטרים נוספים, גם על מי שמתייאש מחיפוש עבודה, כלומר, הוא חיפש ולא מצא והחליט שהוא מפסיק לחפש, כלומר, הוא עבד עד לא מזמן ובעצם חיפש ולא מצא והתייאש, או על מי שעובד במשרות חלקיות שלא מרצון כי שם אנחנו רואים פוטנציאל להגדלה של היקפי המשרה ובעצם להגדלה לא של שיעור התעסוקה אלא של היקפי המשרה ושל ההשתכרות כתוצאה מזה.

<מיכל צוק: אנחנו יכולים לראות כאן מגמה מעניינת שלא רק כמו שאמרנו קודם שבאופן יחסי נשים עובדות יותר במשרות חלקיות, אלא שיש להן גם יותר משרות חלקיות שלא מרצון.

<מיכל צוק: כלומר, נשים שהיו מעוניינות להרחיב את היקף העסקתן.

<מיכל צוק: אנחנו רואים את זה בצורה מאוד מאוד בולטת בנשים הערביות ובנשים החרדיות, אתם רואים את הברים האדומים שמוקפים, אבל גם בקרב היהודיות שאינן חרדיות זה יותר בולט ביחס לגברים היהודים שאינם חרדים.

<מיכל צוק: זה משהו צריך לתת עליו את הדעת ואנחנו בהחלט מתמודדים גם עם זה.

<מיכל צוק: כאשר נספר על הכלים אותם אנחנו מפעילים, נתייחס גם לנושא הזה.

מירב בן ארי: אני אגיד לך מה מפריע לי במצגת הזאת.

מירב בן ארי: הדבר הראשון שאתה לומד במחקר מדידה והערכה זה שאתה חייב קבוצה להשוות.

מירב בן ארי: את אומרת לי שב-2014 בקרב הנשים החרדיות חצי אחוז מתייאשות, אבל אני חייבת קבוצת מיקוד כדי להשוות.

מירב בן ארי: אני לא יודעת מה היה.

מירב בן ארי: האם השתפרתם?

מירב בן ארי: ירדתם?

מירב בן ארי: עליתם?

<מיכל צוק: אין לי כאן את הנתונים בשלוף אבל אם תרצי, נוכל להשלים אותם.

מירב בן ארי: כן.

מירב בן ארי: כדי שנדע באיזו מגמה אנחנו כי חצי אחוז לא נראה הרבה.

<מיכל צוק: את מסתכלת על המתייאשים ותכף נדבר עליהם.

מירב בן ארי: לא.

מירב בן ארי: סתם לקחתי כדוגמה.

מירב בן ארי: יכולתי גם לקחת משהו אחר.

<מיכל צוק: אני חושבת שלגבי השקף הזה חשוב להתמקד במשרות החלקיות שהן מספרות סיפור כללי ובפרט מגדרי.

<מיכל צוק: כלומר, מקרב נשים בכל המגזרים אנחנו רואים שיש יותר נשים ביחס לקבוצת ההשוואה מתוך אותו מגזר, כלומר ביחס לגברים בתוך אותו מגזר, שרוצות להגדיל את היקף משרתן.

<מיכל צוק: כלומר, מועסקים במשרה חלקית שלא מרצון.

<מיכל צוק: אלה הברים האדומים שאת רואה, ואת רואה שהם באמת הרבה יותר גבוהים בנשים.

מירב בן ארי: אני מבינה אותך ואני מבינה את המצגת הזאת.

מירב בן ארי: היא ברורה לי כי את לוקחת את זה מכלל הנשים החרדיות ואת אומרת שמכלל הנשים, רוב הנשים שעובדות היו מעדיפות לעבוד משרה מלאה.

<מיכל צוק: לא רוב.

<מיכל צוק: אני אומרת שמתוך הקבוצות הרלוונטיות, כאשר אנחנו רוצים למדוד אבטלה, האבטלה הרגילה שאנחנו מודדים שהלשכה המרכזית לסטטיסטיקה מודדת לפי ההגדרות המקובלות ב-OECD, בגדול זה – ואני ממש אפשט את זה – אומר אתה עובד או לא עובד.

<מיכל צוק: זה לא מדבר גם על שיעורי התעסוקה, כמה אתה עובד ומה המאפיינים של התעסוקה שלך או למה אתה לא עובד.

<מיכל צוק: גורמי המקצוע אומרים שכאשר אנחנו רוצים לקדם אנשים בתוך עולם העבודה, מעניין אותנו לראות נושאים נוספים ואחד הדברים שמאוד מעניין אותנו, זה משתנה שאני יכולה להשפיע עליו.

<מיכל צוק: הרי אנחנו לא בדיון אקדמי.

<מיכל צוק: אם אני היום פורסת תשתיות תעסוקה ואני יודעת שיש לי נשים נניח מהמגזר החרדי או מהמגזר הערבי שמעוניינות לעבוד יותר - אני יודעת שיש לי כאן פוטנציאל לעשות התערבות.

<מיכל צוק: לכן אני מציגה את הנתון הזה כאן ואנחנו נראה לכם את זה גם אחר כך.

<מיכל צוק: אנחנו לא בדיון אקדמי אלא אנחנו בדיון שבא לראות איפה ומה אנחנו אחר כך, כגורם שמצד אחד גם קובע מדיניות וגם מבצע, אמור לעשות.

<מיכל צוק: המשתנה הזה הוא משתנה חשוב בקרב העשייה שלנו בקרב נשים בכלל ובפרט במגזר החרדי, נשים חרדיות, ובמגזר הערבי, נשים ערביות.

<מיכל צוק: יש כאן פוטנציאל להגדלת היקפי המשרה וזה משמעותי מבחינת ההשתכרות, מבחינת צמיחה של המשק.

<מיכל צוק: זה דבר שהוא משמעותי ולכן אני מציגה את זה בפניכם כי אנחנו מסתכלים על זה.

<מיכל צוק: בואו נדבר קצת על שכר.

<מיכל צוק: אנחנו יכולים לראות שבשנים האחרונות הפערים בין גברים לנשים נותרו יציבים.

<מיכל צוק: כלומר, יש פערים בשכר שעתי בין גברים לנשים וזה משהו שמלווה אותנו מספר שנים.

<מיכל צוק: אני מניחה שחלק מזה נובע מחלקיות של משרה, למרות שזה בעצם השכר ברוטו ולא השכר השעתי כאשר בשכר השעתי זה לא משנה, חלק מזה יכול להיות שנובע באמת משעות נוספות או מהתחומים בהם נשים עובדות ביחס לתחומים בהם גברים עובדים.

<מיכל צוק: זה השקף הבא שאנחנו רוצים להראות לכם.

<מיכל צוק: גם במקומות, אפילו בהיי-טק, ענף שבו השכר יחסית גבוה ומדברים עליו כמנוע צמיחה, אנחנו גם שם רואים שיש לנו חלוקה שונה של השכר הממוצע בין נשים לבין גברים.

<מיכל צוק: גם כאן אני מניחה שחלק מזה נובע, לפחות בברוטו וגם השעתי, מהתחומים בהם נשים עוסקות ומהתחומים בהם גברים עוסקים.

<מיכל צוק: גם כאן אנחנו מסתכלים על זה בעיניים של מישהו שיכול לעשות מעשה.

<מיכל צוק: אנחנו נמצאים היום בתוך הממשלה בהובלה שלנו במשרד הכלכלה בצוות שבא לראות ולטפל במחסור בהון אנושי מיומן.

<מיכל צוק: כלומר, במהנדסים לתעשיית ההיי-טק.

<מיכל צוק: אנחנו מסתכלים על הפוטנציאל לתעשיית ההיי-טק, היכן יכולה להביא מהנדסים.

<מיכל צוק: כלומר, אנחנו לא עוסקים רק ב-לאו אלא גם ב-היי.

<מיכל צוק: חלק מהפוטנציאל שאנחנו מבינים שהוא משמעותי ולא ממומש, זה באמת הנושא המגדרי של נשים.

<מיכל צוק: אנחנו עובדים שם גם על חרדים, גם על ערבים וגם על עוד כל מיני קבוצות בדברים כאלה ואחרים אבל אין ספק שגם להביא נשים שלא יעבדו בהיי-טק בתחומים היותר רכים אלא באמת ייכנסו לתחומים של פיתוח, של הנדסת תוכנה, מחשבים ואלקטרוניקה, דבר שיביא לשינוי בהיבט הזה וזה גם מבחינת התעשייה של ההיי-טק יאפשר מימוש פוטנציאל וזה דבר משמעותי.

<מיכל צוק: תסתכלו בשקף הבא גם על החלוקה בכלל של משלחי יד של נשים וגברים.

<מיכל צוק: אנחנו יכולים לראות גם כאן איזושהי חלוקה לפיה נשים נניח ביחס לעמדות של מנהלות נמצאות פחות ביחס לגברים.

<מיכל צוק: אנחנו יכולים לראות שכך גם במקצועות הטכנולוגיים, הטכניים – אם תראו, הנדסאים, טכנאים וכולי – דווקא כאן יש לנו פחות גברים אבל אין לנו כאן פילוח של ההנדסאים והטכנאים.

<מיכל צוק: תסתכלו על עובדים מקצועיים בתעשייה, שם יש רוב מכריע לגברים.

<מיכל צוק: אלה משתנים שהם יותר ארוכי טווח ואולי יותר קשה להשפיע עליהם, אבל היה לנו חשוב לשים על השולחן גם את העניין הזה של חלוקה מגדרית מסוימת בקרב נשים וגברים במשלחי היד השונים.

<מיכל צוק: גם כאן יש לנו נקודות התערבות, אם דיברנו קודם על התעשייה העילית, אבל גם במקצועות הטכנולוגיים, כאשר אנחנו מנסים לעשות בעיקר בקרב אוכלוסיות יעד אתן אנחנו עובדים לעשות הכוונה לעולמות התוכן, אנחנו בהחלט לוקחים גם את זה ומסתכלים היכן יש, מה הפוטנציאל ומה ההשתכרות.

<מיכל צוק: יכול להיות שעוד כמה שנים נראה שינוי אבל זאת בהחלט תמונת המצב שמאפיינת היום את המשק הישראלי בהיבט משלחי היד.

<מיכל צוק: עד כאן סקירה של המקרו.

<מיכל צוק: הייתי רוצה להיכנס לפעילות המשרד שלנו בעיקר בהיבטי התעסוקה כפי שאמרתי קודם, בראייה של התקציב המגדרי, אבל אם יש שאלות בנושא של המקרו, אני אשמח להשיב.

<מיכל צוק: (היו"ר עאידה תומא סלימאן)

עאידה תומא סלימאן: תודה רבה.

עאידה תומא סלימאן: אני חייבת קודם להתנצל על האיחור ולהודות לחברת הכנסת מירב בן ארי שהסכימה להחליף אותי כי לא רציתי לעכב אתכם.

עאידה תומא סלימאן: אני מודה על הסקירה.

עאידה תומא סלימאן: אני חייבת להגיד שאני מאוד כיבדתי את הגישה כי פעם ראשונה משרד ממשלתי מכין סקירה.

מירב בן ארי: בניגוד למה שראינו כאן.

עאידה תומא סלימאן: כן.

עאידה תומא סלימאן: בניגוד למה שראינו בישיבות קודמות.

עאידה תומא סלימאן: אני מברכת על זה למרות שיש לי כמה שאלות אחרי עיון קודם במצגת.

עאידה תומא סלימאן: חברת הכנסת מירב בן ארי רוצה להגיד משהו?

מירב בן ארי: לא.

מירב בן ארי: רק לשאול.

מירב בן ארי: יש לך המשך של המטרות?

<מיכל צוק: כן.

<מיכל צוק: עד עכשיו הצגתי סקירה של נתוני המקרו בראייה מגדרית, נשים וגברים בשוק העבודה במספר פרמטרים כלכליים של שוק העבודה, ואנחנו יכולים להיכנס עכשיו לתחומים נבחרים של העשייה שלנו בהיבט המגדרי.

עאידה תומא סלימאן: מצוין.

עאידה תומא סלימאן: בבקשה.

<יהודית אילני: לגבי תעסוקת נשים ערביות.

<יהודית אילני: כשמסתכלים מבחינה אזורית, האם זה נכון שמשתתפים בתעסוקה בעיקר בערים המעורבות ופחות באזורי פריפריה?

<מיכל צוק: תכף נגיע לזה.

<מיכל צוק: יש לנו שקפים וניתן הסבר גם לנושא המגזר הערבי.

<מיכל צוק: בהחלט נוכל לדבר על כך.

עאידה תומא סלימאן: ראיתי שתעסוקת נשים מגיעה עד 33 אחוזים.

עאידה תומא סלימאן: זה כולל נשים שמחפשות מקום עבודה או תעסוקה בפועל?

<מיכל צוק: הנתונים של סביב 33 אחוזים הם שיעור תעסוקה.

<מיכל צוק: זה אומר נשים שמועסקות בפועל.

<מיכל צוק: מה שאמרתי קודם זה ששיעור התעסוקה שהלמ"ס מודד אותו ועל זה בעצם נקבעו יעדי הממשלה ואנחנו עובדים לפיהם, הוא לא מודד את היקף המשרה.

<מיכל צוק: בגדול זה עובד או לא עובד.

<מיכל צוק: אנחנו כשלעצמנו, ואת זה גם הצגתי כאן, מסתכלים גם על היקפי המשרה ולא רק על שיעור התעסוקה.

<מיכל צוק: זה אחד הדברים שאנחנו באוכלוסיות הרלוונטיות עובדים עליהם.

<מיכל צוק: הצגתי כאן שנשים בכלל עובדות יותר משרות חלקיות מאשר גברים כאשר אנחנו רואים עובדות משרות חלקיות שלא מרצון.

<מיכל צוק: מי שעובדת מרצון, יכולת ההתערבות שלי כממשלה היא יותר קטנה אבל אנחנו מזהים פוטנציאל גם בנשים, גם מהמגזר הערבי, גם מהמגזר החרדי ואפילו מהמגזר הכללי, שמעוניינות להרחיב את היקף ההעסקה שלהן ובזה אנחנו יודעים לתמוך בחלק מהפעולות שאנחנו עושים ואני אציג אותן.

עאידה תומא סלימאן: עד כמה שידוע לי באוכלוסייה הערבית, אלה שעובדות במשרה חלקית לא מרצונן, האחוז הוא כמעט כפול.

<מיכל צוק: נחזור רגע לשקף כי הצגנו את זה.

<מיכל צוק: את יכולה בהחלט לראות שלגבי מה שאמרת בהחלט אנחנו רואים שבנשים ערביות, באדום את יכולה לראות כאן את שיעור המשרות החלקיות שלא מרצון ואת יכולה לראות שבאופן כללי אצל נשים השיעור גבוה מאשר אצל גברים ובמגזר הערבי הוא בהחלט גבוה מאשר במגזר הכללי ואפילו מהמגזר החרדי.

<מיכל צוק: אנחנו שמים את זה.

<מיכל צוק: אנחנו תמיד שמים את כל הנתונים על השולחן וזה קודם כל בשבילנו, כדי שאנחנו נדע היכן משתני ההתערבות.

<מיכל צוק: אנחנו בהחלט רואים בזה משתני התערבות כאשר בתוך מרכזי ההכוון – שאני אציג בהמשך את פעילותם – אנחנו מתייחסים לנשים וגם לנושא הזה של איך מגדילים היקפי משרה כי בהחלט יש בזה פוטנציאל משמעותי של הגדלת ההשתכרות של אותם משקי בית.

עאידה תומא סלימאן: גם אחוז אלה שהתייאשו מחיפוש עבודה הוא הרבה יותר גבוה.

<מיכל צוק: נכון.

<מיכל צוק: אני אתייחס גם לזה.

<מיכל צוק: אגב, כאן אנחנו רואים שגם אחוז הגברים וגם הנשים במגזר הערבי גבוה מאשר במגזרים האחרים.

<מיכל צוק: אנחנו שמים את זה על השולחן.

<מיכל צוק: אנחנו מציגים לכם את מה שאנחנו מסתכלים עליו ואיך אנחנו מסתכלים על המורכבות של עולם העבודה והיכן משתני ההתערבות שלנו.

<מיכל צוק: אני חושבת שבמגזר הערבי נוכל להציג משתני התערבות, ואת מכירה את העשייה ואני יודעת שביקרת במרכזי ההכוון.

<מיכל צוק: אלה דברים שאנחנו שמים אותם על השולחן.

<מיכל צוק: אני חושבת שהשיפור שנראה יהיה הדרגתי.

<מיכל צוק: אנחנו בעצם בתחילתו של תהליך ואני בטוחה שגם הצורך שיש בשטח וגם הקשב והרצון של ממשלת ישראל לקדם את הנושאים האלה יביא לשינוי בהמשך.

<מיכל צוק: כאשר אנחנו מסתכלים על ארגז הכלים הממשלתי לשילוב אוכלוסיות במעגל התעסוקה, אנחנו מפעילים מספר רחב של כלים.

<מיכל צוק: אנחנו מפעילים באוכלוסיות היעד רשת שלמה של מרכזי הכוון תעסוקתיים.

<מיכל צוק: אנחנו מפעילים בחלק מהמקומות הכוונה להשכלה גבוהה או בעצם עבודה ביחד עם האקדמיה, היכן שאנחנו נמצאים בקשר, כדי שאנשים ילכו וילמדו את המקצועות לא סתם באקדמיה אלא באמת ילמדו מקצועות שאחר כך יש להם אופק קידום ואופק תעסוקה.

<מיכל צוק: נושאים של יזמות עסקית שאנחנו רואים אותם כחלק, כמו העסקה עצמית.

<מיכל צוק: גם אם אתה לא שכיר ועדיין יש לך עסק ואתה משתכר, מבחינתנו זה נחשב בהקשר הזה כחלק מהשינוי שאנחנו רוצים לעשות בעולם התעסוקה.

<מיכל צוק: כל הנושא של אכיפת חוקי עבודה, אני אתייחס לזה בהמשך.

<מיכל צוק: על ההיי-טק כבר דיברנו.

<מיכל צוק: גם בנושא התשתיתי, גם בהיבט של מסגרות לגיל הרך וגם בנושא של הכשרות מקצועיות שמאפשרות גם להורים לצאת לעבוד וגם שדרוג של ההון האנושי, נושא בו אנחנו שמים דגש ואני אציג את זה כאן.

<מיכל צוק: תמיכה במעסיקים במגוון כלים ובראש ובראשונה במסלול תעסוקה שממש נותן סבסוד שכר מסיבי למקומות בהם יש לנו יעדים לפרוץ דרך.

עאידה תומא סלימאן: בנושא האכיפה נגד העסקה פוגענית.

עאידה תומא סלימאן: במה זה מתבטא?

<מיכל צוק: את רוצה שאתייחס לזה עכשיו או עוד מעט נגיע לזה?

עאידה תומא סלימאן: בסדר.

עאידה תומא סלימאן: תגיעי לזה.

<מיכל צוק: קצת נתונים מבחינת מעונות היום.

<מיכל צוק: אני יודעת שהחלק השני של הדיון אמור להיות בנושא הזה ולכן אתייחס בקצרה.

<מיכל צוק: קצת נתוני מקרו.

<מיכל צוק: מעונות היום.

<מיכל צוק: התפקיד של האגף הוא לסייע לאימהות בשוק העבודה, להורים צעירים בכלל, אבל אין ספק שחלוקת הנטל היום במדינת ישראל של עבודה וגידול ילדים לא מתחלקת בכל המקומות שווה בשווה ובהחלט אנחנו תומכים באימהות בשוק העבודה על ידי כך שיש לנו היצע של מעונות יום שהם גם מפוקחים וגם מסובסדים ואנחנו פועלים להרחיב אותם - על זה אנחנו נרחיב את הדיבור בחלק השני של הדיון – וגם באמצעות סבסוד מאוד מאוד משמעותי.

<מיכל צוק: יש לנו היום סדר גודל של כ-1,800 מעונות יום וכ-3,700 משפחתונים במסגרתם יש למעלה ממאה אלף ילדים שנהנים מהמערכת המפוקחת והמסובסדת שאנחנו מפעילים.

<מיכל צוק: בנוסף אנחנו גם מחזיקים כ-2,400 צהרונים שזאת בעצם פעילות אחר הצהרים, לא במעונות שעובדים היום עד אחר הצהרים אלא בעיקר בגני הילדים, בעצם עד גיל תשע, בהם יש כ-25 אלף ילדים בהם אנחנו פועלים היום.

<מיכל צוק: חלק מהצהרונים עברו למשרד החינוך וזה באשכולות הלמ"ס הנמוכים אחד עד שלוש.

<מיכל צוק: אנחנו עדיין מפעילים מערך שמשרת כ-25 אלף ילדים באשכולות למ"ס ארבע עד שבע.

<מיכל צוק: אנחנו פועלים היום להרחבת ההיצע – ולזה אני אתייחס בהמשך הדיון יותר בהרחבה – ומבחינת סבסוד אנחנו מדברים היום על תקציב שיעמוד בשנת תשע"ו על סדר גודל של כמיליארד שקלים שמופנה לסבסוד של כמאה אלף ילדים ועוד כ-86 מיליון שקלים בצהרונים עם כ-25 אלף ילדים.

<מיכל צוק: הסבסוד הממוצע הוא סדר גודל של כאלף שקלים לחודש.

<מיכל צוק: זה נע מסדר גודל של מספר מאות בודדים של שקלים עד למעלה מ-1,500-1,600 שקלים בחודש.

<מיכל צוק: כלומר, זה בהחלט סבסוד מאוד משמעותי שאנחנו נותנים להורים כאשר היכולת להיכנס למעון, בעיקר במקומות בהם יש ועדות קבלה, הולכת קודם כל על סמך נתוני התעסוקה של האימא ואחר כך המבחנים הם מבחני השתכרות כדי שנוכל באמת לתת את גובה הסבסוד הנכון.

עאידה תומא סלימאן: יש לכם סטטיסטיקה ברורה כמה ילדים מסובסדים באוכלוסייה הערבית?

<מיכל צוק: יש לנו.

<מיכל צוק: אני לא חושבת שהבאנו את זה לכאן.

<מיכל צוק: נוכל להשלים את החלק הזה.

עאידה תומא סלימאן: אני יודעת שהאחוז היה מאוד נמוך יחסית למספר הילדים או אחוז הילדים באוכלוסייה.

<מיכל צוק: זה נכון.

<מיכל צוק: אנחנו יודעים לבוא ולומר שבעיקרון הרבה מהילדים במגזר הערבי – אבל נתונים מדויקים אני אדאג שישלימו לוועדה ונעביר לכם – היו יותר ילדי רווחה מאשר ילדי תעסוקה.

<מיכל צוק: אנחנו נמצאים היום בדגש להרחיב את מספר מעונות היום וגם עשינו הקלות בתוך מבחני התמיכה שלנו, כך שבעצם במגזר הערבי, בניגוד ליתר המגזרים, אישה ערבייה שבעצם עובדת 24 שעות ומעלה, לא נחשבת אצלנו כעובדת משרה חלקית אלא כעובדת משרה מלאה ואז היא מקבלת גם קדימות בקבלה וגם סבסוד יותר גבוה.

<מיכל צוק: זה נמצא בתוקף בסדר גודל של שלוש שנים.

<מיכל צוק: גם כאן אני חייבת לומר שאנחנו עובדים במקביל.

<מיכל צוק: מצד אחד אנחנו מנסים לתת דגש על הרחבת היצע מעונות היום בכלל ובמגזר הערבי בפרט, ובמקביל על כל הפעולות שאנחנו עושים בתוך המגזר הערבי כדי בעצם להרחיב את היציאה למעגל העבודה מתוך שאיפה שהדבר הזה ימצא ביטוי אחר כך גם בנתוני מעונות היום.

<מיכל צוק: אם נשים במגזר הערבי לא עבדו, אני מניחה שהצרכים שלהן במעונות היום כאישה עובדת ולא כילדים בסיכון, הם יותר נמוכים.

<מיכל צוק: מצד שני יש כאן ביצה ותרנגולת ואנחנו לא מחכים שקודם האישה תצא לעבוד אלא אנחנו עובדים במקביל.

<מיכל צוק: אנחנו נותנים דגש - ואני אציג את זה בהמשך הדיון – על הרחבת היצע מעונות היום במגזר הערבי ולצד זה דגש מאוד גדול על שילוב נשים בשוק העבודה בפרט מהמגזר הערבי.

<מיכל צוק: אני לא יודעת להגיד תוך כמה זמן אבל אנחנו נראה את השינוי גם בהיבט הזה.

<מיכל צוק: אנחנו רואים את העלייה בשיעור התעסוקה של הנשים הערביות וזאת עלייה הדרגתית.

<מיכל צוק: אני חושבת שכאן כממשלה יש לנו אתגר מאוד גדול מול היעד אבל ככל שנצליח שם יותר ונצליח גם להגדיל את ההיצע, הדברים יתחברו.

<מיכל צוק: אם כן, זה בהחלט תהליך והוא ארוך.

<מיכל צוק: את הנתונים האלה נציג בהמשך עת נקיים את הדיון היותר מפורט על מעונות היום.

<מיכל צוק: נעבור לנושא ההכשרות המקצועיות.

<מיכל צוק: קצת נתונים על הכשרת מקצועיות.

<מיכל צוק: אנחנו מפעילים מערך שלם של הכשרות מקצועיות.

<מיכל צוק: יש לנו שלושה ראשים שאני אציג בהמשך.

<מיכל צוק: יש גם נוער, גם מבוגרים ויש גם הנדסאים וטכנאים.

<מיכל צוק: כאן אני רוצה להציג לכם את הנושא של שוברים להכשרה מקצועית ואת ההכשרות המקצועיות המסובסדות.

<מיכל צוק: כאן אנחנו מדברים רק על מבוגרים ולא על נוער ולא הנדסאים וטכנאים, שאלה יותר לימודים גבוהים.

<מיכל צוק: אנחנו מדברים על הכשרות שבדרך כלל הן עד שנה לרכישת מקצוע.

<מיכל צוק: אתם יכולים לראות במערכת המסובסדת - בין אם זה בקורסים מתוקצבים, בהכשרות יום, ובין אם זה בשוברים וכאן אנחנו נותנים שובר לפרט שהולך ללמוד בצורה מאוד מאוד גמישה במגוון רחב של מקצועות ובמגוון רחב של מוסדות - את החלוקה המגדרית.

<מיכל צוק: בהכשרה המקצועית הכללית המסובסדת אנחנו רואים כמעט שישים אחוזים, 57.5 אחוזים, של גברים לעומת הדלתה שהיא של הנשים.

<מיכל צוק: בשוברים אנחנו רואים תמונת מצב שונה עם קצת יותר נשים, כמעט 63 אחוזים של הנשים מתוך השוברים, והיתרה היא של הגברים.

<מיכל צוק: אני חייבת לומר שחלק ממה שאנחנו עושים זה באמת לשים דגש מאוד מאוד גדול על שוברים במגזר הערבי, בפרט לנשים, ואני חושבת שזה נותן את ביטויו גם כאן כי זאת בהחלט אחת מאוכלוסיות היעד והדגש שלנו על יכולת ליצור הון אנושי מיומן ולתת כלים.

<מיכל צוק: באמת הנושא של שוברים ניתן בצורה מאוד מאוד רחבה, במגוון רחב של מקצועות, בגמישות מאוד גדולה של הגופים המפנים.

עאידה תומא סלימאן: לפני שאת ממשיכה, ל-ולריה הייתה שאלה.

<ולריה סייגלשיפר: כן.

<ולריה סייגלשיפר: אני מרכז אדווה.

<ולריה סייגלשיפר: אנחנו רואים כאן פילוח של משתתפים.

<ולריה סייגלשיפר: רציתי לדעת האם אתם גם מציגים לנו גם את הפילוח של התקציב.

<מיכל צוק: זה התקציב.

<מיכל צוק: לא משתתפים.

<מיכל צוק: זה הפילוח התקציבי ודווקא לא של מספר המשתתפים.

<ולריה סייגלשיפר: לא של המשתתפים.

<מיכל צוק: לא.

<מיכל צוק: זה כסף.

<מיכל צוק: זה ממש תקציב.

<ולריה סייגלשיפר: יש בדיקה של כל משתתף וכל יחידה מקבלת וכל שובר שווה אותו הדבר?

<מיכל צוק: לא.

<מיכל צוק: כל שובר לא שווה אותו הדבר.

<מיכל צוק: הגובה של השובר הוא פונקציה של מספר משתנים.

<מיכל צוק: כלומר, ההשתתפות שלנו בסבסוד.

<מיכל צוק: קודם כל יש תקרה והיא תלויה בעלות הקורס.

<מיכל צוק: אנחנו נותנים עד גובה של 9,000 שקלים וזה שיעור מסוים מתוך עלות הקורס.

<מיכל צוק: ככל שמישהו הולך ללמוד קורס יותר יקר, מן הסתם הוא יכול למצות את העלות יותר גבוה.

<מיכל צוק: אני מניחה שאנשים לא הולכים לשלם סתם יקר אלא הם הולכים ללמוד משהו שהם חושבים שבסופו של יום מתאים להם ויכול לשרת אותם במציאת עבודה.

עאידה תומא סלימאן: לא בהכרח.

עאידה תומא סלימאן: אחר כך אני אעיר על זה.

<מיכל צוק: תכף נגיע לזה וגם כאן אני אגיד לכם מה אנחנו עושים.

<מיכל צוק: זה איזשהו תהליך שאנחנו עוברים.

<מיכל צוק: שובר ההכשרה המקצועית בעצם ניתן על ידי גופים מפנים.

<מיכל צוק: הגופים המפנים אמורים לעשות תהליך הכוונה וייעוץ לאותם משתתפים.

<מיכל צוק: כלומר, זה לא שאתה סתם מקבל כסף.

<מיכל צוק: אנחנו נכנסים עכשיו לבדיקה כי אחרי שנתיים באמת התקציב הלך וגדל ואנחנו רוצים לראות מה עושים גופי השטח שלנו באמצעותם אנחנו מסבסדים את השוברים.

<מיכל צוק: אני מניחה שיש שונות ויש גופים שעושים יותר הכוונה ויש גופים שעושים פחות הכוונה וזה בהחלט משהו שאנחנו רוצים לתת עליו את הדעת.

<מיכל צוק: בסופו של יום צריך להיות כאן איזשהו מצ'ינג בין ההכוונה של אותו גוף לבחירה של הפרט.

<מיכל צוק: תכף תראו בחלוקה.

<מיכל צוק: גם כאן יש לנו איזשהו פוטנציאל של התערבות בהיבט הנשי כי באופן כללי – ואני אראה לכם את זה – נשים הולכות ללמוד מקצועות יותר רכים.

<מיכל צוק: בדרך כלל המקצועות היותר רכים והפחות טכנולוגיים הם מקצועות יותר זולים ויכול להיות כאן שינוי בהיבט.

<מיכל צוק: אבל אז זה אומר שאולי אם יש לנו תקציב יותר גבוה, גם יותר נשים נהנות ממנו.

<מיכל צוק: צריך להסתכל גם על זה.

<מיכל צוק: נעבור לשקף הבא כדי שתוכלו לראות היכן אנחנו נמצאים בקורסים מתוקצבים ובקורסים לא מתוקצבים מבחינת הפילוח המגדרי.

<מיכל צוק: כאן אתם רואים איזושהי חלוקה בקורסים.

<מיכל צוק: אתם יכולים לראות שהרבה מהנשים – וזה מתייחס רק לנשים – הולכות ללמוד מקצועות של יותר מינהל וטיפוח החן.

<מיכל צוק: אנחנו רואים את זה כמגמה גם בשוברים ואנחנו רואים את זה גם במגמה של הקורסים המתוקצבים.

עאידה תומא סלימאן: אבל זה חלק ממה שרציתי לדבר עליו.

עאידה תומא סלימאן: אני ביקרתי בשני מרכזי הכוון ושם שמעתי את אנשי המקצוע עצמם שאמרו שההיצע של ההכשרות המקצועיות שאפשר לרכוש לנשים ערביות הוא מאוד נמוך כך שהרוב הולך לטיפוח חן ולאחר מכן או למזכירות או למזכירות רפואית או לכל מיני נושאים שממילא השטח רווי בהם.

עאידה תומא סלימאן: הייתה הערה מאוד ברורה לפיה חייבים ליזום הכשרות מקצועיות שמוכרות כי התנאי הוא שהמשרד יכיר בהכשרה הזאת כדי שיוכל לממן אותה.

עאידה תומא סלימאן: ההיצע של ההכשרות שאתם כן מכירים בהן הוא מאוד מוגבל כך שבעצם נשים מכוונות ומוסללות לסוג ההכשרה הזה ולא בגלל שהן רוצות.

עאידה תומא סלימאן: אפילו אם הן רוצות, בסופו של דבר אלה מקצועות שכבר אי אפשר למצוא תעסוקה בהם.

<מיכל צוק: אני אתייחס.

<מיכל צוק: קודם כל אני רוצה להפריד בין קורסים ממומנים שתכף אני אתייחס אליהם לבין שוברים.

<מיכל צוק: תקציב השוברים בשנים האחרונות גדל בצורה מאוד מאוד משמעותית וכאן דווקא אין היצע מצומצם.

<מיכל צוק: ההוראה שלנו היא הוראה מאוד מאוד גמישה.

<מיכל צוק: כל קורס של איזשהו משרד ממשלתי, לא רק משרד הכלכלה מכיר בו, כולל אפילו קורסים של פיקדונות של חיילים משוחררים, באמת מגוון מאוד מאוד רחב, אנחנו מכירים בו לצורך הפעלת השובר.

<מיכל צוק: כלומר, יש כאן היצע מאוד רחב כאשר כל גורם ממשלתי יכיר באיזשהו קורס, מקובל גם עלינו.

<מיכל צוק: אנחנו ממש לא לקחנו כאן בלעדיות על התהליך אלא פתחנו את זה.

<מיכל צוק: גם היצע הקורסים שאנחנו מכירים בהם הוא לא היצע מוגבל כי השוברים בעצם מאפשרים לכולם ללכת, כולל למגזר העסקי.

<מיכל צוק: יש היום במגזר העסקי אנשים שמממנים מכספם כשלושים אלף הכשרות בשנה.

<מיכל צוק: כלומר, יש כאן סדר גודל מאוד מאוד רחב ושוק שיש בו היצע מאוד גדול שהרבה ממנו – כשאני אומרת עסקי, אלה קורסים שאנחנו כמשרד לא מממנים אותו אבל בהחלט מפקחים עליו, בוחנים ונותנים את התעודות שלנו בסופו.

<מיכל צוק: לא ידוע לי על כך שיש בעיה של מגוון.

<מיכל צוק: אנחנו נעשה בדיקה.

עאידה תומא סלימאן: זה מה שנאמר על ידי אנשי המקצוע בשטח.

<מיכל צוק: אני אלמד את הסוגיה הזאת כדי שגם נוכל להידבר אתך ולהבין בדיוק היכן הבעיה.

עאידה תומא סלימאן: אם אפשר ללמוד אותה בפזורה הגיאוגרפית של הקורסים האלה.

<מיכל צוק: נכון.

עאידה תומא סלימאן: יכול להיות שהם מרוכזים במרכז ודווקא הם לא מגיעים יותר צפונה ודרומה.

<מיכל צוק: נכון.

<מיכל צוק: לכן אני אומרת שיש כאן

<מיכל צוק: שני פרמטרים נוספים כאשר האחד הוא תקציב של הכשרות ממומנות על ידי המשרד לא בשוברים אלא בכלים האחרים, בעצם קורסי יום, וכאן לאורך השנים הייתה באמת ירידה מאוד משמעותית בתקציבי ההכשרה.

<מיכל צוק: אני מאוד מקווה, גם בהידברות עם משרד האוצר ובהידברות עם המעסיקים והתעשיינים, וחושבת – נדע תוך כמה חודשים – שכן נוכל להראות שנת מפנה בה יש יותר משאבים.

<מיכל צוק: אנחנו עשינו עכשיו איזשהו גיבוש של תכנית עבודה עם מגוון רחב של מעסיקים כדי להבין באמת את הצרכים של המעסיקים ושלא סתם נכשיר מה שיודעים להכשיר אלא באמת את פוטנציאל מקומות העבודה.

<מיכל צוק: אני מניחה שבחודשים הקרובים, לקראת 2016, אנחנו נסיים את העבודה עם משרד האוצר ועם המעסיקים הרלוונטיים כדי לצאת בתכנית.

<מיכל צוק: שוב, זה לא יחזיר עדיין את תקציבי ההכשרות למה היו פעם, אבל זה בהחלט יאפשר שינוי כיוון ואני מניחה שאם אנחנו נצליח לעשות שינוי כיוון, בחודשים שלאחר מכן נוכל להראות ייתכנות ולהראות הכשרות רלוונטיות לשוק העבודה ואז נוכל גם לעשות הידברות אחרת גם בהיבט התקציבי.

<מיכל צוק: אנחנו כבר נמצאים בדיון הזה עם משרד האוצר ואני חושבת שגם במשרד האוצר יש היום אוזן קשבת לנושאים האלה כי הם מבינים את החשיבות של הון אנושי מיומן ושל הכישורים הנדרשים.

<מיכל צוק: כאן יכול להיות שגם בהיצע של קורסים במימון לאורך השנים, יכול להיות שבאמת המגוון היה יותר נמוך מתוקף מה שאמרתי קודם.

<מיכל צוק: אני כן מקבלת את מה שאת אומרת ואת זה אנחנו בהחלט נבדוק.

<מיכל צוק: אני חושבת שיכול להיות שיש שונות גיאוגרפית.

<מיכל צוק: אנחנו יודעים למשל שבדרום יש פחות היצע של קורסים בכלל ולא רק במגזר הערבי ויכול להיות שכך גם בפריפריה בצפון.

<מיכל צוק: על זה אנחנו נעשה איזושהי עבודה כדי לבדוק.

<מיכל צוק: זה חורג מהדיון של תקציב מגדרי אבל זה בהחלט נושא שהוא מאוד מאוד מעניין אותנו ונמצא בליבת העשייה שלנו.

<מיכל צוק: אם תרצו עדכון על כך, בין אם במסגרת של הוועדה או בשיח אחר בינינו, אנחנו נשמח.

<מיכל צוק: אנחנו בהחלט נסתכל גם על זה.

<מיכל צוק: לצורך התקציב המגדרי, מה שאת רואה, גם אם אנחנו לא מנתחים למרות שבהחלט ננתח, נלמד ונראה מה אפשר לעשות, אנחנו בהחלט רואים את מה שגם את אמרת וגם אנחנו מציגים כאן.

<מיכל צוק: בהחלט הנשים, בקורסים המתוקצבים, הן הולכות למקצועות של מינהל, טיפוח החן וכיוצא בזה.

<מיכל צוק: בהחלט רואים את זה בצורה מאוד מאוד בולטת.

<מיכל צוק: בקורסים הלא מתוקצבים אנחנו רואים מגוון רחב יותר ועדיין אני חושבת שאם נסתכל שם, אנחנו לא נראה מסה קריטית מאוד גדולה של מקצועות טכנולוגיים.

<מיכל צוק: אנחנו כן נראה יותר מחשבים וכן נראה יותר חשמל ואלקטרוניקה ועדיין אנחנו רואים תמונת מצב לפיה יש אולי יותר מגוון אבל עדיין מקצועות שהם פחות טכנולוגיים.

<מיכל צוק: זה בהחלט משהו שמעניין אותנו לראות איך עושים הכוון נכון, איך מתגברים גם על החסמים או בקרב המעסיקים או בקרב אותן נשים שבוחרות ללמוד מקצועות מהתחומים האלה.

<מיכל צוק: יש הרבה סוגיות של עבודה שהן גם מקצועיות יותר על הצד של המעסיקים בביקוש אבל גם על הצד של לעבוד עם אוכלוסיית היעד על מה מעניין, מה נכון לעשות ואיך לכוון נכון למקצועות שבסוף יש בהם השתכרות יותר גבוהה ועם פוטנציאל להעסקה יותר מהותי וקידום.

עאידה תומא סלימאן: אני חושבת שכדאי מאוד לקחת יוזמה וליזום הכשרות שכן צריך אותן בשוק.

עאידה תומא סלימאן: כלומר, משרד הכלכלה לא יחכה לראות מה מוצע בשוק אלא ממש ייקח יוזמה ויתחיל בכל מיני שיתופי פעולה שיכולים להיות בעולם ההיי-טק או בפרה-רפואי, שם יש צורך בכל מיני מקצועות.

עאידה תומא סלימאן: אני חושבת שהגיע הזמן דווקא להיות פרו אקטיביים בנושא הזה ולכוון.

עאידה תומא סלימאן: יש לי כמה רעיונות שאני יכולה לתת.

מיכל בירן: אם אפשר לחזק את דבריך.

מיכל בירן: יש לי חברה שבדיוק הייתה מובטלת והיא רצתה לעשות קורס מערכות מידע והיא עשתה קורס מערכות מידע אותו הציעו לה בלשכת התעסוקה אבל אמרו לה שחייבים להירשם כי בשנה שעברה היו עשרים קורסים כאלה ועכשיו נפתח רק קורס אחד כזה.

מיכל בירן: זאת דוגמה קלאסית לבחורה שכן מתגברת על החסמים והולכת ללמוד מערכות מידע.

מיכל בירן: אגב, היא כבר מצאה עבודה בתחום.

מיכל בירן: אני מחזקת מאוד את ידייך עאידה על זה שצריך לנקוט יותר יוזמה לחשוב על יותר קורסים כאלה.

<רבקה פישמן: שאלה ואולי הערה שאולי מתקשרת לדיון בהמשך לגבי צוותים למעונות יום.

<רבקה פישמן: יש חוסר ענק בצוותים מוכשרים למעונות יום ואין מספיק קורסים ממומנים.

<רבקה פישמן: האם מה שאמרת שתוך מספר חודשים תתבהר התמונה ישפיע גם על הקורסים האלה?

<מיכל צוק: מה שאמרתי על ההכשרות המקצועיות הכלליות לא נגע לנושא הזה.

<מיכל צוק: בנושא הזה אני אשמח להרחיב עת נגיע לנושא של מעונות היום.

<מיכל צוק: אז אדבר על הרחבת היצע ועל הנושא הזה ממנו לא נתעלם.

<מיכל צוק: לגבי ההיבט של ההכשרות ועל הפרו אקטיביות וההכוונה, אני רוצה להגיד שאנחנו שם.

<מיכל צוק: אני כן חייבת להגיד שהנושא הוא לא כל כך פשוט.

<מיכל צוק: יש כאן מורכבות גם בביצוע, גם באמת לדעת מה נכון ואיך נכון, אבל כפי שאמרתי קודם, גם בתכנית העבודה שלנו אנחנו יושבים היום עם המעסיקים, עם המגזר העסקי, ומנסים לכוון את ההכשרות שאנחנו פותחים לצרכים של המשק.

<מיכל צוק: כן ברור שלמשל בתחומים של ההיי-טק – ואני אולי ארחיב על זה בהמשך – עשינו מהלך נניח בתחומים של גברים ערבים כדי לנסות לפתוח איזושהי הוראה כי ראינו שהנתונים מאוד מאוד נמוכים.

<מיכל צוק: בהיי-טק – ואני אציג את זה בהמשך – אנחנו עושים פעולה ממוקדת בתחום של ההיי-טק במגזר הערבי עם זכיינים ועם תקציב שכבר נמצא.

<מיכל צוק: כאמור, אני אציג את זה בהמשך.

<מיכל צוק: אנחנו בהחלט חושבים שחייבים להיות פרו אקטיביים.

<מיכל צוק: אני לא יודעת להתייחס למה שאמרת שאמרו שאין קורסים כי לפחות בהיבט של השוברים שאני מניחה שזה הגיע משם, התקציב של השוברים הולך להכפיל את עצמו.

<מיכל צוק: אם התחלנו לפני שלוש-ארבע שנים עם שלושה או ארבעה מיליון שקלים, עברנו ל-15 שקלים והשנה היו עשרים מיליון שקלים ואפילו יותר כי עשינו גם איגומים.

<מיכל צוק: התקציב המקורי היה עשרים מיליון שקלים ועשינו עוד איגומים פנימיים.

<מיכל צוק: בשנה הבאה התקציב של השוברים לבד יעמוד על שלושים מיליון שקלים.

מיכל בירן: את יודעת להגיד לי מיצוי?

מיכל בירן: כמה השתמשו בהם?

<מיכל צוק: לא בשלוף אלא לפי הזיכרון.

<מיכל צוק: אם תרצי נתונים מדויקים, נחזור אליך.

<מיכל צוק: אני חושבת שזה היה סדר גודל של 88 או תשעים אחוזים.

<מיכל צוק: בין 85 לתשעים אחוזים.

<מיכל צוק: אם תרצי מספר מדויק, אני אחזור אליך.

<מיכל צוק: זה סדר הגודל שזכור לי מבדיקה שעשינו בעבר.

עאידה תומא סלימאן: אני חושבת שהתמונה הזאת שווה.

<מיכל צוק: אני מסכימה.

<מיכל צוק: לכן אנחנו מציגים או תה.

עאידה תומא סלימאן: כל פעם שפתחתי את הפה ואמרתי שאנחנו לא צריכות עוד בונות ציפורניים באוכלוסייה הערבית, במשרד הכלכלה כעסו על כך.

עאידה תומא סלימאן: אני חושבת שמה שאנחנו רואים לפנינו זה מחייב דיון מעמיק על המדיניות של ההכשרות המקצועיות של משרד הכלכלה או כאלה שמכיר משרד הכלכלה או שמממן אותן ונקיטת אמצעים שהם ממש פרו אקטיביים.

עאידה תומא סלימאן: אי אפשר לקבל עוד הנצחת חלוקה מגדרית בצורה כזו.

עאידה תומא סלימאן: זה אומר להמשיך את הקו של מחסור בתעסוקה כי בעצם אנחנו מנציחים מצב קיים בו.

עאידה תומא סלימאן: כמה נשים שעוסקות בטיפוח חן אפשר לקלוט בתוך האוכלוסיות השונות במדינה?

עאידה תומא סלימאן: כמה עסקים קטנים הן יכולות לפתח?

עאידה תומא סלימאן: אם אנחנו לא נכוון למקצועות העתיד, אנחנו נישאר עם נשים מובטלות.

<מיכל צוק: מאחר שאף אחד לא ביקש מאתנו מה להציג וזאת הייתה הבחירה שלנו לשים את השקף, אנחנו בהחלט מסכימים שגם אנחנו צריכים לבחון את הדבר הזה כדי לנסות ולשנות את התמונה לפחות של הצד הימני של הגרף שזה מתוקצב.

<מיכל צוק: אני כן מפנה אתכם עוד פעם לקורסים הלא מתוקצבים שזה ממש אנשים במקצועות שאנחנו מפקחים עליהם ואנחנו לא מממנים אותם.

<מיכל צוק: כלומר, אנשים בעצם מממנים מכיסם או שהמעסיק מממן להם את ההכשרה.

<מיכל צוק: זה נכון, כמו שאמרתי קודם, שהתמונה היא יותר מגוונת ועדיין אם תצללו - ואני רואה שקצת קשה לראות ולכן אני אומר לכם – לירוק ברבע הימני, זה חינוך וטיפול, האדום זה עדיין מינהל, הארחה זה הכחול ואנחנו כן רואים את הכתום השמאלי שהוא חשמל ואלקטרוניקה.

<מיכל צוק: פרה רפואי זה הכחול-טורקיז.

<מיכל צוק: יש קצת יותר מגוון ועדיין גם כאשר נשים מממנות בעצמן את הקורסים, מה שנקרא קורסים העסקיים, עדיין החלוקה לא בדיוק עונה על מה שאת רצית.

<מיכל צוק: אני חושבת שיש כאן גם עבודה איך אנחנו נעשה את ההכוונה שלנו נכון וכנראה שהעבודה היא לא רק שם.

<מיכל צוק: כלומר, יש כאן עוד עבודה נוספת שצריך לעשות בטח מבחינת תפיסות והכוונה וכל אחת איך היא רואה את עצמה בעתיד.

<מיכל צוק: זה רק מראה שהאתגר שלנו יותר מורכב מאיזה קורסים אנחנו נפתח או לא נפתח או נכיר בהם.

<מיכל צוק: תמונת מקרו על מערך ההכשרה המקצועית באופן כללי, גם על בתי ספר לנוער, גם על מכללות של הנדסאים וטכנאים וגם על הכשרה מתוקצבת.

<מיכל צוק: התחלנו בהכשרה מתוקצבת קודם לכן.

<מיכל צוק: תסתכלו על העוגה השמאלית ותראו שהיחס בין גברים ונשים הוא כפי שאנחנו רואים, 42 אחוזים ל-58 אחוזים.

<מיכל צוק: אני הולכת רגע לעוגה הימנית, לבתי הספר לנוער שבאחריות משרד הכלכלה, ואנחנו יכולים לראות שהיחס הוא שמונים אחוזים ועשרים אחוזים בין גברים לנשים במערכת החינוך המקצועית אצלנו.

<מיכל צוק: יש לנו כ-13 אלף תלמידים וזאת החלוקה שלהם.

<מיכל צוק: אנחנו כן נמצאים דווקא במגזר הערבי מכוח החלטת ממשלה בהקצאה של משאבים לפתוח חינוך מקצועי תחת משרד הכלכלה.

מירב בן ארי: כשאת מדברת על חינוך מקצועי, את מדברת על בתי ספר כדוגמת אורט או רשת עמל?

<מיכל צוק: גם.

<מיכל צוק: כשאת אומרת אורט ועמל, אני אגיד לך על מה אני מדברת.

עאידה תומא סלימאן: או נעמ"ת.

<מיכל צוק: אורט ועמל עובדים גם במשרד הכלכלה וגם במשרד החינוך.

<מיכל צוק: אם כן, התשובה היא כן.

<מיכל צוק: מה שאני מראה כאן זה רק את האחריות על בתי הספר של משרד הכלכלה.

<מיכל צוק: יש לנו רשתות שונות.

מירב בן ארי: שהן רק שלכם במאה אחוזים.

<מיכל צוק: רשתות שאנחנו מתקשרים אתן.

מירב בן ארי: לכן היה לי חשוב לשאול אותך.

<מיכל צוק: יש לנו במשרד הכלכלה כ-13 אלף תלמידים בכיתות ט' עד י"ב שלומדים במסגרות של חינוך מקצועי וזאת החלוקה המגדרית של הלומדים.

<מיכל צוק: אנחנו נמצאים בשנים האחרונות בדגש דווקא במגזר הערבי כדי להכניס יותר בנות מכוח החלטת ממשלה כחלק מהטיפול של הממשלה באוכלוסייה הערבית.

<מיכל צוק: כך באמת נפתח ב-2015 בית ספר לבנות במזרח ירושלים למשל.

עאידה תומא סלימאן: אם היינו מנתחים שוב בבתי הספר המקצועיים איזה מקצועות לומדות הבנות, היינו מקבלות את אותה עוגה שקיבלנו לפני כן.

עאידה תומא סלימאן: לצערי.

<מיכל צוק: אני אומרת שוב שגם אנחנו פתוחים - בשים לב לקשיים שהצפתי קודם גם על הבחירות של הפרטים בעצמם – גם לשינוי הזה בכל מה שנוגע למשרד הכלכלה.

<מיכל צוק: אני חושבת שיש לנו עניין למצות את הפוטנציאל של ההון האנושי.

<מיכל צוק: זה גם נכון ברמה הכלכלית המשקית וזה גם נכון מבחינת צמצום פערים לפרטים.

<מיכל צוק: זה בהחלט עונה על כל היעדים שאנחנו שמים לעצמנו ואנחנו בוודאי נשמח לכל מחשבה בנושא.

<מיכל צוק: מכללות של הנדסאים וטכנאים, זה בעצם חינוך הכי גבוה שנמצא באחריות משרד הכלכלה.

<מיכל צוק: מדובר בלימודים של בין שנתיים לשלוש שנים.

<מיכל צוק: אנחנו יכולים לראות גם כאן שהיחס בין נשים לגברים בהיבטים האלה הוא שבעים-שלושים אחוזים.

<עלי אלעזאמי: אני מהמועצה האזורית נווה מדבר בנגב.

<עלי אלעזאמי: אני מסתכל על תמונה מאוד צבעונית ומאוד יפה, אבל במציאות התמונה לגבי הנשים באוכלוסייה הבדואית בנגב היא שחורה.

<עלי אלעזאמי: בישוב בו עם 6,000 תושבים, יש 8-10 נשים עובדות.

<עלי אלעזאמי: אני מדבר על הישובים של מועצה אזורית נווה מדבר.

<עלי אלעזאמי: יש 45 אלף תושבים במועצה ואני לא ראיתי אף מעון יום דבר שמאוד נחוץ כדי שהבנות האלה יצאו לעבודה.

<עלי אלעזאמי: יש גוף שעובד כמה שנים במקום ואני לא מרגיש באיזושהי פעילות, בעיקר בכפרים הלא מוכרים שם האוכלוסייה מאוד חלשה.

<עלי אלעזאמי: אני מנצל את ההזדמנות להזמין את כל הוועדה לבקר במקום.

עאידה תומא סלימאן: אני רוצה לשמוע על זה ואני חושבת שיש לך מה להגיד, אבל בוא נסיים את המצגת ואז נוכל להתייחס באופן כללי לכלל הנושאים בהם גם מעונות יום.

עאידה תומא סלימאן: אולי גברת מיכל צוק נאיץ קצת את הקצב.

עאידה תומא סלימאן: גם אני אנסה להתאפק ולא לשאול שאלות כדי שנסיים את המצגת.

<מיכל צוק: קצת על אוכלוסיות ייחודיות.

<מיכל צוק: כאן עלתה השאלה בפתיחת הדיון ואמרנו שאנחנו נגיע לגרף היעדים וההתקדמות לאורך השנים.

<מיכל צוק: אפשר לראות כאשר אנחנו מסתכלים על שיעור התעסוקה לאורך השנים לפי יעדי הממשלה.

<מיכל צוק: יעדי הממשלה לשנת 2020 נמצאים בקווים המאוזנים השחורים.

<מיכל צוק: אם קודם אמרתי בעל פה, עכשיו אתם יכולים לראות בצד ימין איפה אנחנו נמצאים היום ביחס ליעדי הממשלה.

<מיכל צוק: אנחנו ממש כמעט משיגים את יעדי הממשלה לשנת 2020.

<מיכל צוק: גם כאשר אנחנו מסתכלים על הקבוצות הנבחרות, על המגזר הערבי והמגזר החרדי, גם בחלוקה המגדרית, יש לנו יעדים מגדריים.

<מיכל צוק: כלומר, יש לנו יעדים גם לקבוצות אוכלוסייה וגם היעדים שלנו מפולחים לפי נשים ערביות, לפי גברים חרדים, נשים חרדיות וגברים ערבים, ואתם יכולים לראות שמצד אחד חלה התקדמות בכל אחת מקבוצות האוכלוסייה האלה לאורך השנים.

<מיכל צוק: בעצם הנתונים של 2008 הם הנתונים עליהם התבססה הממשלה עת קבעה את יעדי התעסוקה ב-2010.

<מיכל צוק: מצד שני אפשר לראות כמה דברים מעניינים.

<מיכל צוק: אם אנחנו מסתכלים גם על נשים ערביות וגם על גברים ערבים, אנחנו יכולים לראות עדיין שביחס ליעדי הממשלה יש לנו אתגרים מאוד משמעותיים מבחינת שיעורי התעסוקה לשנים הקרובות ואנחנו צריכים לעשות מאמץ מאוד גדול כדי להכניס את אותן אוכלוסיות לשוק העבודה בהלימה ליעדי הממשלה.

<מיכל צוק: לעומת זאת, לגבי נשים חרדיות – וציינתי את זה קודם – אנחנו רואים שכבר היום אנחנו נמצאים בשיעור תעסוקה שהוא גבוה ביחס ליעד הממשלתי שנקבע לשנת 2020.

<מיכל צוק: כמו שאמרתי, אנחנו לא מסתכלים רק על שיעור תעסוקה אלא מסתכלים קצת יותר.

<מיכל צוק: בנשים החרדיות אמנם עמדנו ביעד הזה אבל עדיין מאוד מעניין אותנו להסתכל על שני דברים: על מיצוי פוטנציאל הון אנושי ובו אנחנו מתמקדים ומפתחים כבר היום תכניות לשני נושאים, גם להגדלת היקפי משרה שדנו בזה ארוכות קודם וגם באמת לקידום ולמיצוי פוטנציאל הון אנושי.

<מיכל צוק: כלומר, לעשות הכוונה נכונה למקצועות הנכונים.

מיכל בירן: אם את יכולה להרחיב כאן מעט כי נראה שמצד אחד זה מעולה שיש את מרכזי התעסוקה ומצד שני זה קצת נראה לי כמו גטו.

<מיכל צוק: עוד שנייה אנחנו נציג לכם מה אנחנו עושים ואז אני מבטיחה להתייחס לזה.

עאידה תומא סלימאן: אני הייתי מוסיפה עוד משהו שאתם צריכים לקחת אותו בחשבון כאשר אתם מקדמים ואלה תנאי תעסוקה.

עאידה תומא סלימאן: נשים חרדיות עברו כבר את האחוז שקבע משרד הכלכלה או קבעה המדינה אבל הן מועסקות בתנאים מאוד קשים ומחפירים, עם שכר נמוך ועם תנאי תעסוקה במקום העבודה.

מיכל בירן: גם מוביליות נמוכה.

עאידה תומא סלימאן: מוביליות נמוכה.

עאידה תומא סלימאן: אנחנו אומרות את זה כי גם אתם אחראים על האכיפה.

עאידה תומא סלימאן: לכן כדאי גם להזכיר מה עושים כי אנחנו לא רוצות שנשים ייכנסו לשוק העבודה ויהיו מנוצלות ומוחזקות בתנאים לא מקובלים.

<מיכל צוק: אין ספק.

<מיכל צוק: בהמשך אני אראה לכם את הפעולות שאנחנו נוקטים בהיבט הזה.

<מיכל צוק: לגבי מגזר המיעוטים.

<מיכל צוק: תמונה כללית איך אנחנו עובדים עם האוכלוסיות עם השונות הנדרשת אבל כתפיסה גם לגבי המגזרים הנוספים אתם אנחנו עובדים.

<מיכל צוק: אנחנו בעצם עומדים על שלוש רגליים.

<מיכל צוק: האחת, השקעה בתשתיות במרכזי הכוון תעסוקתיים שמהווים נקודה אחת למתן שירות שגם מאפשר לעשות ריצ'ינג אאוט לאוכלוסייה, להביא אותה ולתת לה את כל הכלים שהיא צריכה בין אם אלה כלים רכים, בין אם אלה הכשרות מקצועיות וכיוצא בזה, כולל עבודה קהילתית כדי לתמוך בתהליכים של אותם אנשים עובדים.

<מיכל צוק: בין אם זה דגש על ההון האנושי, בין אם הוא מתבצע על ידי התשתיות ובתוך התשתיות, בין אם זה, כמו שאמרנו קודם, הכשרות מקצועיות כלליות.

<מיכל צוק: ועבודה עם המעסיקים שהיא גם נעשית ברמת התשתית באותם מרכזי הכוון וגם ברמת המקרו, בתמיכה שאנחנו נותנים מול המעסיקים וכלים אחרים של משרד הכלכלה באופן כללי.

מיכל בירן: תני דוגמה מה אתם עושים כדי לעודד מעסיקים להעסיק.

<מיכל צוק: למשל, אנחנו נותנים למעסיקים סל שלם של כלים.

<מיכל צוק: קודם כל, מרכזי ההכוון עוזרים להם במציאת האנשים.

<מיכל צוק: אנחנו נותנים שירות חינם, שירות שבשוק הפרטי קונים אותו בכסף מלא, ואומרים לו, בוא ותגיד לנו את מי אתה צריך, מי האנשים בהם אתה מעוניין ומה הפרופיל שלהם.

<מיכל צוק: אנחנו מסייעים לגייס כשירות חינם ושירות ברמה מאוד גבוהה.

<מיכל צוק: הדבר השני.

<מיכל צוק: אנחנו בעצם יכולים לממן למעסיק הכשרות אצלו, אם הוא צריך להכשיר את העובדים אצלו, או ב-OGP או בדרך של כיתה במפעל.

<מיכל צוק: יש לנו גם מסלולים שמתמרצים מעסיקים ומסבסדים שכר לתקופה מסוימת לאוכלוסיות יעד לפי כללים מסוימים אבל בעצם מאפשרים לנו בתחילת ההעסקה, אז הוא פחות מכיר את העובד - - -

עאידה תומא סלימאן: אפשר לדעת איזה אוכלוסיות למשל עכשיו מסובסדות בתעסוקה?

<מיכל צוק: כן.

<מיכל צוק: אנחנו מדברים על האוכלוסייה הערבית, בפרט נשים, על גברים חרדים בפרט.

עאידה תומא סלימאן: אבל באיזה מסלולים?

<מיכל צוק: יש קול קורא.

<מיכל צוק: יש הקצאה שמפורסמת.

עאידה תומא סלימאן: למעסיקים.

<מיכל צוק: לכל המשק, למעסיקים, לבוא ולהגיד שאם הם מגדילים עכשיו את היקף ההעסקה שלו והוא קולט אנשים לפי הכללים מתוך אוכלוסיית היעד, אנחנו בתנאי שכר מסוימים ולתקופה - - -

עאידה תומא סלימאן: מתי זה התחיל?

<מיכל צוק: זה כבר מספר שנים מלווה את העשייה שלנו בתחומים האלה.

עאידה תומא סלימאן: מה התקציב שמוקצה לעניין הזה ואיך החלוקה?

עאידה תומא סלימאן: כמה מעסיקים נכללים?

מיכל בירן: והאם יש דלת מסתובבת?

<מיכל צוק: אתם רוצים שנראה את הנתונים לגבי כל אוכלוסייה?

עאידה תומא סלימאן: את יכולה עכשיו לתת את הנתונים?

<מיכל צוק: כן.

עאידה תומא סלימאן: בעניין הדלת המסתובבת, גם הקפיצה במספר הנשים המועסקות, עת הסתובבתי במרכזי ההכוון המקצועיים, אני מבינה שבעצם התעסוקה החלה לפני פחות משנה או שנה והם כבר יכולים לשבץ.

עאידה תומא סלימאן: אפילו אם יש קפיצה באחוז המועסקות, זה עדיין לא עבר את השנה או שנה ומשהו.

עאידה תומא סלימאן: כך שאי אפשר לדבר על התמדה ועל קליטה אמיתית בשוק העבודה.

מיכל בירן: מצד שני אני אגיד לכיוון השני, יש חשיבות מאוד גדולה למודלים.

מיכל בירן: אני חושבת שזאת החשיבות הגדולה של התכניות האלה והיא לנסות להתגבר על החסמים הראשונים של המעסיקים בזה שהם בכלל לא יכולים לדמיין את זה וגם בסופו של דבר כמו שאנחנו יודעים על נשים בפוליטיקה, ככל שיש יותר נשים בפנים, אחרות מצליחות לדמיין את עצמן במקום הזה כך שככל שאנשים רואים יותר מהנדס תוכנה ערבי, יוכלו לדמיין אותם שם.

עאידה תומא סלימאן: אני מסכימה אתך.

עאידה תומא סלימאן: לא אמרתי את זה כביקורת אלא אמרתי זאת כעובדה ויותר כדי שנדע היכן אנחנו עומדים.

<מיכל צוק: קצת על הנושאים של מגזר המיעוטים.

<מיכל צוק: אם אמרנו שיש לנו משולש, במסגרת התשתיות שמטפלות בפרט, אנחנו פרוסים היום ברשת של 21 מרכזי הכוון במגזר הערבי שמשרתים למעלה משישים ישובים, חלקם משרתים עיר מסוימת, חלקם משרתים אזור.

<מיכל צוק: מבחינת זרם המשתתפים החדשים שנכנסים אליהם, אנחנו יכולים לראות בנתונים שיש לנו על השנים של הפעילות האחרונה שבעצם מדובר על כשישים אחוזי נשים, כולל גם שיעור השמות מאוד גבוה של שישים אחוזים של הנשים.

<מיכל צוק: מה שאנחנו מנסים לעשות במרכזים האלה זה להתמקד בחסמים העיקריים של קהל הלקוחות.

<מיכל צוק: לגבי נשים, וזה עלה כאן קודם, יש מצד אחד חסמים שמאפיינים את כל המגזר הערבי ומצד שני גם בתוך המגזר הערבי יש מאפיינים רלוונטיים לנשים.

<מיכל צוק: מה שעושים המרכזים האלה, הם מנסים באמת לעשות את הריצ'ינג אאוט ואת השגת היעד, להביא כל אחד ולטפל במכלול החסמים שלו, בין אם אלה חסמים של עברית תעסוקתית, כישורי מחשב, איך מתראיינים בכישורים יותר רכים, בין אם זה בהכשרות המקצועיות שלא תמיד היו רלוונטיות או קיימות בכלל ולעשות את הקידום הזה, ובין אם זה באמת למצוא את המעסיק הנכון וללוות את אותם אנשים גם אצל המעסיק.

<מיכל צוק: כמובן שיש לנו כאן – וזה עלה – בעיקר במגזר הערבי קושי נוסף וזה העניין של הפריפריה כי ברור שהמגזר הערבי ברובו לא נמצא במרכז הארץ אלא בפריפריה ורובו הגדול מרוכז בצפון.

<מיכל צוק: זה קושי שאנחנו בהחלט מודעים לו אבל גם כאן, במסגרת התכניות הממשלתיות, יש עכשיו נניח עשייה מאוד גדולה בניסיון לעשות בתוך המגזר הערבי אזורי תעשייה שסמוכים לערים הערביות.

<מיכל צוק: יש כאן תהליך שאני מניחה, כפי שאמרתי קודם, שזה תהליך הדרגתי שנראה את הפירות שלו לא מידית אבל בטווח, אני מקווה, הבינוני.

<מיכל צוק: בהחלט מנסים לעשות את המאמץ.

<מיכל צוק: גם יזמות עסקית, כפי שציינתי קודם, אנחנו נותנים עליה את הדעת מבחינת הסוכנות לעסקים קטנים ובינוניים.

<מיכל צוק: יש עשרה מוקדי שטח שהם ייעודיים לאוכלוסיית המיעוטים בתוכם יש גם עידוד ודגש על יזמות נשית.

<מיכל צוק: בעצם יש כ-1,300 נשים שהשתתפו בקבוצות של מה שנקרא יוזמים עסק במטרה לתת לנשים את הכלים ליזום עסק.

<מיכל צוק: כלומר, אנחנו לא מכוונים רק לנשים שיהיו שכירות אלא גם לנשים, מי שמתאימה ויכולה, ביזמות.

מיכל בירן: למה את קוראת מוקד שטח?

<מיכל צוק: הסוכנות לעסקים קטנים, במכרז, הפעילות שלה שהיא בעצם הפעילות של משרד הכלכלה, מתבצעת על ידי גופי שטח, גורמי מעו"ף אם את מכירה, שבעצם זכו אצלנו במכרז.

<מיכל צוק: הם זכיינים שלנו ועובדים בסטנדרט השירות שנקבע.

<מיכל צוק: אלה גופים שמביאים את הידע בליווי עסקים קטנים ובייעוץ עסקי.

<מיכל צוק: אלה הגופים אתם אנחנו עובדים.

<מיכל צוק: אלה מוקדי השטח שציינתי.

עאידה תומא סלימאן: אני מבקשת לא להתרחב יותר מדי למרות שגם אני שמתי לב עד כמה אני נמשכת להיכנס לפרטי פרטים בתכנית.

עאידה תומא סלימאן: בסופו של דבר אנחנו נרצה היום להתמקד בנושא של ניתוח מגדרי לתקציב.

עאידה תומא סלימאן: בינתיים כל הפעילות המבורכת הזאת, למרות שיש לי אולי פה ושם הערה אבל הפעילות מבורכת, היא לא רק של משרד הכלכלה אלא היא שיתופי פעולה והיא לא לוקחת את הנתח הגדול מהמשרד.

עאידה תומא סלימאן: כלומר, אני הייתי רוצה לראות את הפילוח המגדרי.

<מיכל צוק: זה הכול תקציבים של המשרד.

עאידה תומא סלימאן: של המשרד ושל הרשות לפיתוח כלכלי, עד כמה שידוע לי, ושל קרן רש"י.

<מיכל צוק: לא.

<קריאה: ב"יוזמים עסק", יש פרטים משותפים שלנו עם הסוכנות לעסקים קטנים.

עאידה תומא סלימאן: לא הכול תקציב של משרד הכלכלה.

<מיכל צוק: ניקח כדוגמה את מרכזי ההכוון.

<מיכל צוק: אנחנו היום פרוסים ב-21 מרכזי הכוון בהתקשרות רב שנתית – היא הייתה ברובה חמש שנתית ונגזרת מהחלטות ממשלה שונות – וזה לא תקציב של הרשות אלא זה תקציב שאנחנו ביחד עם הרשות ומשרדי הממשלה אישרנו בממשלה לטובת העניין הזה.

<מיכל צוק: זאת החלטת ממשלה שאומרת תקימו כך וכך מרכזי הכוון.

<מיכל צוק: זה יונק ממספר החלטות ממשלה.

<מיכל צוק: אז יש לנו בעצם פעילות רב שנתית שההיקף הכלכלי שלה הוא מאתיים מיליון שקלים ומתוכם 75 אחוזים הם תקציב משרד הכלכלה.

עאידה תומא סלימאן: 75 אחוזים מהתקציב הכללי?

<מיכל צוק: של מרכזי ההכוון.

<מיכל צוק: כל התקשרות תלויה בהתקשרות שלה.

<מיכל צוק: זה תלוי עם מי אני עובדת וכאן דווקא במגזר הערבי - - -

מיכל בירן: הכול מופרט.

<מיכל צוק: לא.

<מיכל צוק: מה זאת אומרת?

<מיכל צוק: אני חושבת שלתת שירות טוב, לתת שירות גמיש ולתת שירות נכון, אנחנו נמצאים היום בתשתיות שטח שהן קרובות לקהילה.

עאידה תומא סלימאן: אני מנסה להבין.

עאידה תומא סלימאן: אני לא רוצה להתמקד, למרות שזה חשוב, במה עושים ואיך עושים את זה.

עאידה תומא סלימאן: זה חשוב.

עאידה תומא סלימאן: אפשר לקיים על זה דיון מיוחד, על מרכזי ההכוון ויש לי הרבה מה לומר בנושא הזה.

מיכל בירן: אני אשמח לקבל את המצגת.

עאידה תומא סלימאן: את תקבלי.

עאידה תומא סלימאן: השאלה שלי היא לגבי ההשקעה של משרד הכלכלה במרכזי ההכוון למשל.

עאידה תומא סלימאן: מה הנתח הזאת מהתקציב הכללי של משרד הכלכלה?

עאידה תומא סלימאן: אני ראיתי ש-שישים אחוזים מהמשתתפים בתכניות הן נשים אבל מה העלות של ההשתתפות שלהן מסך כל העלויות?

עאידה תומא סלימאן: בדרך כלל כאשר עושים ניתוח מגדרי, אנחנו צריכים את המידע הזה כדי להבין.

<מיכל צוק: קחו למשל דוגמה של מרכזי ההכוון.

<מיכל צוק: אם אנחנו נמצאים בהתקשרות רב שנתית בהיקף של מאתיים מיליון שקלים, מתוכם תקציב ממשלתי של משרד הכלכלה הוא כ-150 מיליון שקלים ואחר כך תסתכלו על נתוני הביצוע של שישים אחוזים נשים והשמות של נשים.

עאידה תומא סלימאן: זה נכון בתוצאה, אבל התוצאה שיש לנו הייתה עליה ביקורת.

עאידה תומא סלימאן: השאלה מבחינת השקעה תקציבית.

עאידה תומא סלימאן: מה-150 מיליון שקלים, כמה באמת מגיע לנשים שמהוות שישים אחוזי השמה?

<קריאה: זה אוטומטי?

<קריאה: זאת בדיקה ולא חלוקה.

עאידה תומא סלימאן: זה שיעור השמות.

<מיכל צוק: לא.

<מיכל צוק: עזבו את שיעור ההשמות.

<מיכל צוק: אנחנו מדברים על המשתתפים החדשים.

<מיכל צוק: השמות, זה כמה הצלחנו.

<מיכל צוק: לפעמים לוקחים אוכלוסיות יותר קלות ואפשר להצליח יותר.

<מיכל צוק: לכן אני לא כל כך נבהלת משיעור ההשמה, אבל שישים אחוזים מהמשתתפים שלנו הן נשים.

<מיכל צוק: יכול להיות שלא הבהרתי טוב.

<מיכל צוק: יש לנו יעדים מאוד ברורים בתוך אותם מרכזי הכוון בכמה נשים הם צריכים לגעת.

<מיכל צוק: הפעילות שלי נגזרת מזה שבממשלה יש לנו יעדי תעסוקה לתעסוקת נשים, אז אם את זה אני לא אשרשר אחר כך לפעילות שלי בשטח, אני בחיים לא אצליח לעמוד או אפילו להתקרב או לעשות איזשהו שינוי במגמה.

<מיכל צוק: אנחנו מאוד מודעים לזה.

<מיכל צוק: אנחנו שמים לכל יעדי ההכוון שלנו גם בהיבט המגדרי יעדים, ולמה?

<מיכל צוק: כי משם נגזרים לנו נתוני המקרו.

עאידה תומא סלימאן: הבנתי.

עאידה תומא סלימאן: זה בדיוק כמו ששאלנו קודם.

עאידה תומא סלימאן: שישים אחוזים מאלה שקיבלו את השוברים היו נשים.

עאידה תומא סלימאן: שאלנו מה העלות של השוברים שקיבלו הנשים.

עאידה תומא סלימאן: יכול להיות שבגלל סוג ההכשרות שמפנים אליהן את הנשים, העלויות יכולות להיות הרבה יותר גבוהות.

<מיכל צוק: בתחום של המגזר הערבי היעד המרכזי שלנו, לא היחיד כמובן, אלה נשים ערביות.

<מיכל צוק: כלומר, בתוך המגזר הערבי, אגב, בניגוד למגזר החרדי שם הדגש המרכזי של הממשלה מבחינת גידול שיעור התעסוקה, אלה גברים וגם זה רלוונטי לדיון מגדרי.

<מיכל צוק: בסוף, ואת זה אני כן רוצה להגיד לכם, שכאשר אנחנו מסתכלים על שוק העבודה ועל הכלים שתומכים בנו בשוק העבודה, אנחנו מסתכלים קודם כל על היעדים ועל המקום המקצועי בו אנחנו נמצאים ומשם זה נגזר.

<מיכל צוק: זה לא שאני נותנת לאישה באשר היא אישה.

<מיכל צוק: אני נותנת לנשים ערביות דגש כי הצורך המקצועי שלי הוא להעלות את שיעור התעסוקה של הנשים ולקדם אותן בשוק העבודה.

<מיכל צוק: אצל הגברים החרדים הצורך המקצועי של מדינת ישראל הוא להכניס יותר גברים חרדים לשוק העבודה ואצל נשים לעשות את מה שדיברנו קודם.

עאידה תומא סלימאן: זאת לא הייתה השאלה אותה שאלתי.

<מיכל צוק: כנראה לא הבנתי את השאלה.

מיכל בירן: היא שאלה בכסף.

עאידה תומא סלימאן: אני היום מנווטת בכיוון של תקציב מגדרי.

עאידה תומא סלימאן: מה חלקן של הנשים בתקציב של המשרד?

עאידה תומא סלימאן: נכון ש-שישים אחוזים מהשנים נמצאות במרכזי ההכוון, מתוך השוברים יש אחוז לא מבוטל של נשים אבל ראינו את הפילוח.

עאידה תומא סלימאן: אני יודעת שהקורסים אליהם שולחים את הנשים – וזה היה ברור כאן – העלויות שלהם הרבה יותר פחותות.

עאידה תומא סלימאן: יכול להיות שהשתתף מספר נשים גדול אבל בעלות פחותה מאשר מספר קטן של גברים שהלכו להנדסה ולהכשרות מקצועיות בעלויות יותר גבוהות.

עאידה תומא סלימאן: השאלה שלי היא מאוד פשוטה.

עאידה תומא סלימאן: לגבי מרכזי הכוון – ברור לי.

עאידה תומא סלימאן: ברגע שנכנסים, עוברים את הקורס הכללי הזה שהוא עברית ועוד, ואחר כך עוברים לנושא של הכוונה מקצועית ובזה הם שווים.

עאידה תומא סלימאן: הזמן של העובד שעובד עם גבר הוא אותו זמן כפי שעובד עם אישה.

עאידה תומא סלימאן: השאלה היא לגבי השוברים, לגבי ההכשרות המקצועיות.

עאידה תומא סלימאן: האם נעשתה בדיקה לא מבחינת אחוז המשתתפים אלא עלות מגדרית.

<מיכל צוק: הצגתי קודם בצורה מאוד מאוד ברורה שגם בשוברים וגם בקורסים – העסקיים וגם בקורסים הממומנים – אנחנו רואים חלוקה ממנה ברור שנשים הולכות יותר.

<מיכל צוק: טיפוח החן, אני מניחה ששיעור הנשים שם הוא המכריע.

<מיכל צוק: אני לא צריכה להראות שאלה נשים כי ברור שרובן המכריע הן נשים.

<מיכל צוק: לכן מה שאת אומרת, כן, אנחנו שמנו ודנו בזה כאן, בוועדה הזאת, את הנושא של החלוקה המגדרית של תקציב ההכשרה המקצועית.

<מיכל צוק: לכן אני אומרת שזה כבר דיון שהיה.

<מיכל צוק: אמרנו שגם העלויות של המימון של השוברים, תלוי מה הולכים ללמוד, בעצם תלוי מה המחירים בשוק.

<מיכל צוק: אם קורס טיפוח חן הוא בעלות יותר נמוכה מקורס מחשבים ונשים הולכות ללמוד יותר טיפוח חן, התשובה היא ברורה ולא התביישנו להגיד את זה.

<מיכל צוק: זה לא שאני מרוצה מזה, זה לא שאנחנו לא מנסים לעשות הכוונה אחרת, אנחנו מנסים והסברתי לכם גם את הקושי.

<מיכל צוק: אנחנו לחלוטין גלויים כאן ושקופים ומראים לכם גם את האתגרים שלנו בהיבט הזה.

<מיכל צוק: אנחנו לא מטאטאים שום דבר מתחת לשטיח.

<ולריה סייגלשיפר: ההערה היחידה היא שכמו שעכשיו את כאן מסבירה לנו הכול, היה מצוין אם אחרי העוגה שמראה את מספר המשתתפות, הייתה עוד עוגה שאומרת חלוקה של התקציב.

<ולריה סייגלשיפר: אז היינו יכולות לראות שגם אם יש אחוז מסוים של נשים שהוא יותר גדול מבחינת כסף, הן מקבלות.

עאידה תומא סלימאן: תודה על התרגום.

<מיכל צוק: לכן אמרתי שאם יש עוד ניתוחים שאתם רוצים שנשלים, נעשה זאת ונציג לכם.

עאידה תומא סלימאן: כבר עשר דקות אני מחפשת את זה.

<מיכל צוק: אני חושבת שבשוברים – אתם שאלתם וענינו לכם – בהכשרת המקצועיות, זה מה שראיתם.

<מיכל צוק: ראיתם לא רק משתתפים אלא ראיתם גם כסף.

עאידה תומא סלימאן: לא.

עאידה תומא סלימאן: אני לא ראיתי כסף.

<קריאה: אף אחד לא ראה.

עאידה תומא סלימאן: אולי לא ראיתי טוב, אבל אני לא ראיתי כסף.

<מיכל צוק: אני אראה לכם שוב.

<מיכל צוק: הנה, למשל בשוברים הראינו לכם ועלתה השאלה וענינו עליה.

<מיכל צוק: זה התקציב.

<ולריה סייגלשיפר: נכון.

<ולריה סייגלשיפר: כמו העוגה הקודמת עם הרבה צבעים, רצינו את אותה עוגה לגבי כסף.

עאידה תומא סלימאן: זה בשוברים וההבדל הוא ברור.

עאידה תומא סלימאן: ברור שהניצול הוא לגברים.

עאידה תומא סלימאן: צריך לעשות את ההשוואה ולראות האם באמת העלות לגברים שווה לעלות של הנשים.

<מיכל צוק: לא בהכרח כי זה תלוי בעלות של הקורסים והצפתי את זה.

עאידה תומא סלימאן: זה מה שאני מנסה להבין.

עאידה תומא סלימאן: בסדר.

<מיכל צוק: בהערכה שלי, יכול להיות שאני אטעה, הפילוח כאן של תקציב השוברים לא יראה לכם תמונה שונה מהתמונה הזאת.

<מיכל צוק: לא במגמות שלה.

עאידה תומא סלימאן: בגלל שההתמקדות היא בתקציב, אני רציתי לראות את התקציב.

עאידה תומא סלימאן: בסדר.

עאידה תומא סלימאן: תודה.

עאידה תומא סלימאן: כשהצגת את השקף, אני התמקדתי באחוזים.

עאידה תומא סלימאן: סליחה שלא שמתי לב לכספים.

עאידה תומא סלימאן: תודה שהראית לי.

<מיכל צוק: אני צריכה להגיד ברמת לוחות זמנים כי ב-12:00 יש לנו דיון במשרד ראש הממשלה בו אני צריכה להיות.

<מיכל צוק: לכן תכוונו אותי איך אתם רוצים לעשות את זה מבחינת הזמן ויתר הנושאים שקיימים.

<מיכל צוק: המגזר החרדי.

<מיכל צוק: שוב, גם כאן אנחנו עובדים בתשתיות תעסוקה, בהכשרות מקצועיות, ביזמות עסקית ותמריצים למעסיקים.

<מיכל צוק: יש לנו היום מרכזים שפרוסים כמעט בכל רשות או ישוב עם ריכוז משתתפים חרדים.

<מיכל צוק: לשאלה שלך האם אנחנו יוצרים כאן איזה שהם מקומות.

<מיכל צוק: האופן שבו אנחנו עובדים כאן, וגם במגזר הערבי אנחנו עובדים כך, אנחנו עובדים בתוך הקהילה ועם הקהילה כדי שהם ירגישו מספיק בנוח עם המאפיינים.

<מיכל צוק: אנחנו גם מפרידים שם למשל בשעות פעילות בין גברים לנשים בגלל המאפיינים של החברה ואנחנו עדיין מאוד מקפידים שיהיה לנו תמהיל נכון של קורסים לנשים, של ייעוץ לנשים ולגברים.

<מיכל צוק: שוב, במגזר החרדי היעד המקצועי של הממשלה הוא גברים ולכן חלק יותר משמעותי מהתקציב שהולך לשילוב, להכנסה לשוק העבודה, להתגברות על החסמים – ואגב, במגזר החרדי החסמים של הגברים יותר גדולים בהיבט של מרחק משוק העבודה – של איזה הון אנשי או השכלה רלוונטית יש לך לשוק העבודה, אנחנו משקיעים שם יותר בגברים.

מיכל בירן: אני רק אומרת שיש הבדל בין מחלקה עם הפרדה מגדרית שנמצאת באתר שיש בו כל מיני דברים ואז פתאום חסר מישהו ופתאום קוראים למישהו ופתאום היא עוזרת ופתאום היא מתקדמת לבין אתרים שלמים שכל מה שיש בהם, אלה בודקות תוכנה ברמה מאוד מאוד נמוכה שאי אפשר לזוז משם.

<מיכל צוק: כן.

<מיכל צוק: זה משהו אחר.

<מיכל צוק: אלה לא תשתיות התעסוקה שלנו.

<מיכל צוק: את כבר מדברת על ההשמה.

עאידה תומא סלימאן: אני רוצה לכוון את הדיון כדי שנוכל להתקדם.

עאידה תומא סלימאן: השעה כבר 11:20 ואנחנו נרצה לקבל התייחסות גם לגבי מעונות היום ונרצה לתת זמן לדיון.

עאידה תומא סלימאן: אנא, במה שנשאר מהמצגת, אני מאוד מבקשת להתמקד.

עאידה תומא סלימאן: בגלל שהדיון שלנו הוא על תקציב מגדרי, אני מבקשת להתמקד בנתונים ששייכים לניתוח המגדרי שעשיתם לתקציב.

עאידה תומא סלימאן: אני חושבת שיש חלקים שאני ארצה שיהיו מוצגים בישיבות אחרות שמתמקדות בנושאים ספציפיים.

<מיכל צוק: אין בעיה.

<מיכל צוק: אנחנו תכף נבחר שקפים.

<מיכל צוק: הנה, זה פילוח שאתם יכולים לראות בהיבט התקציב של הסוכנות לעסקים קטנים ובינוניים.

<מיכל צוק: עיקר הפעילות לשנת 2014.

<מיכל צוק: אתם יכולים לראות את החלוקה התקציבית, את המגזר הערבי, את הנושא שהצגנו לכם קודם גם במספרים של משתתפות ובמספרים של תקציבים, גם בהלוואות שניתנו, גם בתקציבים שניתנו ובכמויות ממש.

עאידה תומא סלימאן: התקציב של סאווה 2013-2014 הוא כמעט זהה.

עאידה תומא סלימאן: זה ניצול מקסימלי של התקציב המוקצה?

עאידה תומא סלימאן: מה התקציב שהוקצה?

<מיכל צוק: אנחנו מיד נברר.

<מיכל צוק: בינתיים אני אמשיך הלאה כדי שנוכל לתת תשובה מלאה.

<מיכל צוק: עוד דברים שאנחנו עושים ואני אעבור מהר.

<מיכל צוק: לגבי המגזר החרדי הראינו מה אנחנו עושים גם בהיבט של גברים וגם בהיבט של נשים, בגלל היעדים ובגלל המאפיינים של עולם העבודה והאתגרים שלנו כפי שהראינו לכם קודם.

<מיכל צוק: נעבור להורים יחידים.

<מיכל צוק: אנחנו עושים פעילות בהיבט התקציבי גם בקרב ההורים היחידים ונותנים כאן סל שעות גמיש ונותנים פעילויות נוספות, גם הכשרות וכולי להורים היחידים.

<מיכל צוק: למרות שזה מיועד לכל הורה יחיד, בין אם הוא גבר ובין אם הוא אישה, תשעים אחוזים מהמשפחות, בראשן עומדת אישה, כך שזאת בהחלט פעילות שמיועדת בסופו של יום מטבע הדברים בעיקר לנשים.

<מיכל צוק: אנשים עם מוגבלות.

<מיכל צוק: כאן יש לנו מגוון רחב של פעילויות.

<מיכל צוק: אני חייבת להגיד שכאן עיקר העבודה שאנחנו עושים היום במשרד הכלכלה - לגבי אנשים עם מוגבלות יש מגוון רחב של משרדי ממשלה שעוסקים כל אחד בתחום שלו וזה אתגר בעשייה ממשלתית – רוב הפעילות שאנחנו בפילוח שלנו ראינו שהיא של גברים אבל זה באמת מגיע מכך שאנחנו עובדים קודם כל עם המעסיקים ואנחנו נותנים להם כרגע את השירותים.

<מיכל צוק: לכן אני מציגה את זה אבל אנחנו עוד לא יודעים כרגע למקד בין נשים או גברים וכרגע אנחנו עסוקים בניסיון להכניס אנשים עם מוגבלות לשוק העבודה, דבר שמהווה אתגר משמעותי.

<מיכל צוק: שאלתם לגבי הסדרה ואכיפה.

<מיכל צוק: גם כאן, אגב, חוץ מדברים ספציפיים, היעדים לא מיועדים לנשים או לגברים אלא הם מיועדים לאכיפת חוקי עבודה בדגש על עובדים בשכר נמוך יותר.

<מיכל צוק: אני כן רוצה להגיד כאן קודם כל שבנושא של חוקי עבודה, מינהל הסדרה ואכיפה וכל אכיפת חוקי העבודה במדינת ישראל עברו בשנתיים וחצי-שלוש האחרונות ממש מהפכה.

<מיכל צוק: עברנו ממקום שבו אנחנו רק אוכפים אכיפה פלילית בכוח אדם מאוד מדולדל עם אימפקט מאוד נמוך כי התהליכים היו מאוד ארוכים ולא הצלחנו להביא כמעט תיקים, עברנו למקום בו כמעט הכפלנו את כוח המועסקים באכיפה, במינהל.

עאידה תומא סלימאן: כשאת אומרת הכפלנו, מה זה אומר?

<מיכל צוק: קיבלנו תוספת של 120 תקנים.

<מיכל צוק: כלומר, שי 120 תקנים נוספים על מה שהיה.

<מיכל צוק: קיבלנו גם חיזוק מאוד משמעותי בהיבט של הכלים שעומדים לרשותנו.

<מיכל צוק: עיקר האכיפה היום, הדגש המרכזי הוא אכיפה מינהלית של עיצומים כספיים.

<מיכל צוק: אלה הליכים שיותר קל להפעיל אותם, השיניים שלהם מבחינה כלכלית מאוד מאוד משמעותיות ואתם יכולים לראות גם ברמת הנתונים כאן את ההפרות של חוקי עבודה.

<מיכל צוק: אנחנו מדברים כאן על ההפרות של חוקי עבודה מרכזיים ואתם יכולים לראות את הדברים המרכזיים של הגנת שכר, שכר מינימום, שעות עבודה ומנוחה והודעה לעובד.

<מיכל צוק: אתם יכולים לראות כאן – וכאן זה תוצאתי אבל תסתכלו על העשייה – שמתוך שנת 2014, מתלונות שהתקבלו ולא מאכיפה יזומה, 45 אחוזים הן תלונות של נשים ואנחנו מבררים ומטפלים בתלונות האלה.

עאידה תומא סלימאן: בדרך כלל אתם פועלים רק על בסיס תלונות?

<מיכל צוק: לא.

<מיכל צוק: אנחנו פועלים גם וגם.

<מיכל צוק: אנחנו פועלים גם על בסיס תלונות, כאשר מגיעות תלונות ואנחנו מבררים אותן, וגם עושים אכיפה יזומה על בסיס תכנית עבודה, על בסיס מודיעין שאנחנו מפתחים.

<מיכל צוק: אגב, כל התהליך הזה נמצא בפיתוח.

<מיכל צוק: זה איזשהו יעד שלנו.

<מיכל צוק: זה נעשה ואנחנו רוצים לשפר את זה.

<מיכל צוק: זה דיון אחר שלא קשור בהכרח לדיון המגדרי אבל אתם יכולים לראות את הנתונים שהיו לנו לאורך השנים.

<מיכל צוק: הגידול המאוד גדול שאתם רואים ב-2013 ו-2014 באמת נובע ממה שציינתי קודם, אבל אתם יכולים לראות כאן גם את החלוקה המגדרית בהקשר הזה.

<מיכל צוק: אנחנו נדרשים לתת אישורים לפיטורי נשים בהריון.

<מיכל צוק: אתם יכולים לראות את הנתונים בשנת 2014 כאשר התקבלו למעלה מ-1,200 בקשות למתן היתרים לפיטורים.

<מיכל צוק: נפתחו שמונים תיקי חקירה לגבי חשד לפיטורים או צמצום היקף המשרה בשל הנושאים שכרוכים בהריון, בלידה, בטיפולי פוריות.

<מיכל צוק: ניתנו עיצומים כספיים ב-29 מקרים בסדר גודל של מיליון שקלים בגין הפרת חוק עבודת שנים וגם הוגשו כתבי אישום פליליים בגין אותה סיבה.

<מיכל צוק: אלה הפרות שנעשו לפני הכניסה של החוק להגברת האכיפה שהוא בעצם נתן לנו את הכלים המינהליים, כמו שציינתי קודם.

עאידה תומא סלימאן: אני יכולה להבין מזה שאם מורידים שמונים פלוס 29 ושישה כתבי אישום, לשאר ניתנו היתרים?

<מיכל צוק: היתרים, לפי הנתונים שלפני, ואם אני טועה, אנחנו נתקן, סדר גודל של כשישים אחוזים מההיתרים.

<קריאה: למה רק שישה כתבי אישום?

<מיכל צוק: מישהו הגיש בקשה.

<מיכל צוק: הוא לא פיטר.

<מיכל צוק: התהליך הוא שאם אני מעסיק ואני רוצה לפטר אישה בהריון, אני מגיש בקשה.

<מיכל צוק: מעסיק שפעל כחוק, הוא הגיש בקשה ולא פיטר.

עאידה תומא סלימאן: עד עכשיו לא קיבלתי תשובה על השאלה שלי.

עאידה תומא סלימאן: אם אני אוספת שמונים פלוס 29 פלוס שש, מורידה את המספר שהתקבל מ-1,216, אני מקבלת את מספר ההיתרים שהמשרד נתן לפיטורים?

<מיכל צוק: לא.

<מיכל צוק: אני אסביר לכם כל דבר מהו.

עאידה תומא סלימאן: לא.

עאידה תומא סלימאן: אני מבינה.

עאידה תומא סלימאן: עזבי.

עאידה תומא סלימאן: אני רוצה תשובה פשוטה.

<מיכל צוק: אני עונה.

<מיכל צוק: כשאנחנו נותנים היתרים, מגיש מעסיק בקשה, הוגשו למעלה מ-1,200 בקשות כאלה בשנת 2014, והוא אומר שהוא רוצה לפטר לצורך העניין את מיכל והיא בהריון.

עאידה תומא סלימאן: למה?

עאידה תומא סלימאן: בואי נעשה את זה קצר.

<מיכל צוק: כשישים אחוזים מהבקשות האלה, אנחנו נותנים היתר.

<מיכל צוק: סדר גודל של שישים אחוזים.

<מיכל צוק: אם אני אומרת את הנתון הלא נכון, אנחנו נבדוק אותו עוד פעם כי אתם אומרים שאתם יודעים שהוא יותר גבוה ואני אחזור אליכם עם תשובה אחרת.

עאידה תומא סלימאן: בסדר.

עאידה תומא סלימאן: כשיהיה דיון מיוחד, אני ארצה לדעת בדיוק את המספרים כי אם מדובר בשישים אחוזים, התקדמנו קצת כי בשנה שעברה נתתם היתר לשמונים אחוזים.

<מיכל צוק: גם אני זוכרת שמונים אחוזים.

<מיכל צוק: על 2014 רשום לי רשום לי בנתונים שישים אחוזים.

<מיכל צוק: אני אבדוק.

עאידה תומא סלימאן: לדיון הבא שייוחד לבעיה הזאת, אני ארצה דוח שלם.

<מיכל צוק: אנחנו ניתן על זה דיווח.

<מיכל צוק: אני אומרת שגם אני יודעת ממה שיש לי בראש על שמונים אחוזים אבל כאן רשום לי שישים אחוזים ואני מציגה את מה שרשום.

<מיכל צוק: אם הנתון לא מדויק, אנחנו נחזור אליכם עם נתון מדויק.

<מיכל צוק: שוב, אם אנחנו לא נותנים היתר ואותו מעסיק פעל כדין ולא פיטר, בוודאי לא ניתן לו עיצום כספי כי הוא פעל כחוק.

<מיכל צוק: הוא הגיש בקשה ופעל לפי מה שנאמר לו.

<גלי עציון: יש הרבה מקרים שמתחילים את זה כהכנה לעיצום ואז המעסיק רץ ומגיש בקשה.

<גלי עציון: זה מצב שמעסיק כן צריך לקבל את העיצום.

<גלי עציון: לכן המיעוט.

<גלי עציון: ברגע שבאים אליו ומאיימים בעיצום, הוא רץ להגיש בקשה אבל הרעיון הוא שהוא לא עשה את זה מראש.

עאידה תומא סלימאן: אולי נשמור את הדיון כאשר יהיה לנו הדיון המיוחד על בקשות כאלה בזמן הריון.

<מיכל צוק: לגבי נציבות שוויון הזדמנויות בעבודה.

<מיכל צוק: נציבות שוויון הזדמנויות בעבודה כפופה לשר הכלכלה ואתם יכולים לראות את הטיפול שלה גם בהיבט המגדרי.

<מיכל צוק: היא כמובן אחראית על שוויון הזדמנויות לכל המגוון הרחב של האוכלוסיות שלפי החוק צריכות להינתן בתנאים שווים אבל לגבי הנשים אתם יכולים לראות מתוך פניות הציבור את שיעור הפניות של נשים לנציבות.

<מיכל צוק: היו לה שני מעקבים אחרי פסקי דין שקשורים לנשים בעבודה.

<מיכל צוק: הליכים משפטיים, מתוך 19 הליכים משפטיים שהנציבות מלווה, 13 היו של נשים.

<מיכל צוק: הנציבות מקדמת מיזם תלת שנתי שעוסק בצמצום פערי שכר מגדריים, מיזם שוות ערך, ומקיימת פורום להגברת אכיפה למועסקים מהחברה הערבית לרבות לנשים ולא רק לנשים.

<מיכל צוק: זה לגבי שאלתך.

<מיכל צוק: התקציב של מיזם שוות ערך, יש לנו בעצם עבודה יחד עם ה-EU שבעצם מממן את הפרויקטים בהם הנציבות לוקחת חלק מרכזי.

<מיכל צוק: כלי סיוע של הסוכנות לעסקים קטנים ובינוניים.

<מיכל צוק: הניתוח התקציבי, לא רק בהיבט של מגזר ערבי.

<מיכל צוק: אתם יכולים לראות כאן שסך התקציב של הסוכנות לעסקים קטנים ובינוניים שהיא יחידה אצלנו במשרד הכלכלה עמד על 68 מיליון שקלים, מתוכם כ-47 אחוזים הוקצו לחיזוק עסקים קטנים ובינוניים ולעידוד יזמות בקרב נשים.

<מיכל צוק: אתם יכולים לראות כאן את הפילוח של הפעולות השונות שהם עושים בתקציב שלהם ומה החלוקה של שיעור הנשים בתוכן.

<מיכל צוק: עד כאן לגבי החלק הזה.

<מיכל צוק: כמובן אם צריך עוד להשלים, אנחנו כאן.

<מיכל צוק: שמנו את הדברים כמיטב הבנתנו ויכולתנו אבל בכל שאלה אנחנו מוכנים להעמיק.

עאידה תומא סלימאן: תודה.

עאידה תומא סלימאן: אני חושבת שהמצגת הזאת היא מצגת שמייצגת את סוג הפעילות שמשרד הכלכלה עושה בנושאים שונים ואני חושבת שהיא מצגת מאוד חשובה.

עאידה תומא סלימאן: הייתי מעדיפה להתמקד יותר בכל הנושא של התקציב עצמו וחלוקת התקציב.

עאידה תומא סלימאן: הייתי רוצה לראות יותר עד כמה התקציב משרת את האינטרסים ואת הצרכים של הנשים.

<מיכל צוק: אנחנו נראה לכם עוד שקף אחד.

עאידה תומא סלימאן: בבקשה.

עאידה תומא סלימאן: תקציב משרד הכלכלה עומד על 6,8 מיליארד שקלים.

<מיכל פינק: אני סמנכ"לית אסטרטגיה ותכנון מדיניות במשרד הכלכלה.

<מיכל פינק: אנחנו בעצם מחלקים את ההסתכלות, כמו שאתם רואים, 6.8 מיליארד שקלים, לשלושה חלקים.

<מיכל פינק: חלק אחד הוא התפעול הכללי, כמיליארד שקלים.

<מיכל פינק: החלק השני מדבר על תעשייה ותמיכות – 2,78 מיליארד שקלים - וכאן יש סוגיה שתכף אני אגע בה של איך מודדים את זה.

<מיכל פינק: כל החלק שמיכל סקרה כאן הוא כמעט שלושה מיליארד שקלים שהונחו כאן על השולחן ברמה מפורטת כאשר הם מתחלקים ל-48 אחוזים נשים ו-52 אחוזים גברים.

<מיכל פינק: כל הפירוט כאן ברמת הפרט אכן נוצל.

<מיכל פינק: יש סוגיה לגבי החלק הנוסף, החלק של תעשייה ותמיכות ואני חושבת שצריך להידרש אליו בדיון כזה, איך בעצם מנסים למדוד עסק.

<מיכל פינק: עשינו את זה בסוכנות לעסקים קטנים והראינו את האחוזים כאשר 47 אחוזים מתקציבי הסוכנות אפשר היה לזהות עסק או יזמית או עסק קטן בבעלות אישה כי באמת זה מאוד דומה לפרט.

<מיכל פינק: כאשר מדברים על חברות והכלים שלנו שם הם אזורי תעשייה, חברות שעוסקות בייצוא, כלים של מענקים להקמת מפעלים מאושרים וכן הלאה, מענקי מדען ראשי, יש כאן שאלה מתודולוגית שאנחנו בעצמנו עוסקים בה והתחלנו לפתח אותה לקראת הדיון הזה והיא איך מודדים את זה.

<מיכל פינק: מה זה עסק נשי בבעלות אישה?

<מיכל פינק: האם הנשים מהוות רוב בדירקטוריון ואולי רוב המועסקים הן נשים?

עאידה תומא סלימאן: אולי צריך לעשות ניקוד לכל הקריטריונים האלה והתכלול של הניקוד הזה הוא שנותן.

<מיכל פינק: אנחנו עוסקים בסוגיה הזאת.

<מיכל פינק: אנחנו מנסים לפתח את המתודולוגיה של חשיבה כי הצד של טיפול בפרט, לרבות העסקים הקטנים – הראינו אותם כאן ואת התמונה התקציבית – איך עוסקים בעסקים יותר גדולים, איך מאפיינים עסק שהוא תעשייה או עסק מייצר או עסק משקיע או אזור תעשייה או הקמת מפעל.

<מיכל פינק: זה כבר הרבה יותר קשה ואני חושבת שכאן באמת אפשר להידרש לסוגיה הזאת.

עאידה תומא סלימאן: דווקא בשקף הזה היה כדאי להתחיל כי בעצם אנחנו דנים בתקצוב המגדרי.

עאידה תומא סלימאן: מה שאתן אומרות לי זה שכמעט 45 אחוזים מהתקציב של המשרד נבחנו מבחינה מגדרית, שזה החלק שמשתייך לתעשייה ותמיכות.

<מיכל פינק: לא.

<מיכל פינק: תקציבי הפרט.

עאידה תומא סלימאן: תקציבי פרט.

עאידה תומא סלימאן: בעצם זאת התוצא שיצאה מבחינת הניצול התקציבי או החלוקה המגדרית של התקציב הזה.

עאידה תומא סלימאן: אני יודעת שלשנה הזאת אתם לא חייבים לנתח יותר מארבעים אחוזים ואני מבינה שהלכתם על מה שיכולתם לנתח כי החלוקה ברורה ואני שמחה שאתן חושבות הלאה, על איך אפשר לעשות את הניתוח.

עאידה תומא סלימאן: אבל מהניתוח שעשיתם בספר התקציב, אחת התוצאות שהצגתם היה בעניין מספר התלמידים בבתי ספר לנוער בחלוקה מגדרית והבנו ששמונים אחוזים אלה ילדים ותלמידים עשרים אחוזים.

עאידה תומא סלימאן: היה נתון שאני חושבת שחייבים לתת עליו מענה.

עאידה תומא סלימאן: כאשר בלשכת המדען הראשי מנתחים שתי תכניות שמפעילים בלשכה ובאחת מהן 92 אחוזים הם לגברים, שזאת תכנית החממות שמנוצלת על ידי גברים, ושמונה אחוזים מנוצלים על ידי נשים ותכנית תנופה שהיא 95 אחוזים לגברים וחמישה אחוזים לנשים.

עאידה תומא סלימאן: אני יודעת שעדיין לא הגענו למצב שוויוני במספר המדענים והמדעניות אבל בכל זאת זה לא משקף את המציאות.

עאידה תומא סלימאן: האם יש איזשהו הסבר?

<מיכל צוק: מאחר שהנתונים האלה לא מולי ולא ניתחנו אותם לעומק, אני לא רוצה להגיד דברים סתם ככה בשלוף.

<מיכל צוק: כשאני התכוננתי לדיון וצללנו פנימה, ואנחנו עושים את הניתוחים וחושבים וכולי, זה לא היה על זה.

<מיכל צוק: את הנושא הזה אנחנו נלך לבדוק ונראה אם יש לנו מה להגיד או שזאת הייתה התוצאה וצריך לחשוב על זה ולראות מה עושים.

<מיכל צוק: אני כן יכולה להגיד וכן ציינתי את זה בקצרה בתחילת המצגת – ואין ספק שהפעילות של המדען הראשי עוסקת בתחומים של התעשייה העילית – שאנחנו עוסקים בצוות שעכשיו הקמנו מכוח החלטת ממשלה והוא בראשותי ובראשות המדען הראשי ואנחנו גם בתהליך הקמה של פורום שמייעץ לשר, פורום מעסיקים וגורמים רלוונטיים אחרים, בתחום של מחסור בהון אנושי מיומן בהיי-טק.

<מיכל צוק: אחד הדברים שאנחנו רואים, והצבענו עליהם, זה באמת את חוסר הנוכחות של הנשים.

עאידה תומא סלימאן: הפורום מייעץ לשר או לשני השרים?

<מיכל צוק: יש שר אחד.

עאידה תומא סלימאן: אבל חלק מהאכיפה הולך למישהו אחר.

עאידה תומא סלימאן: אתם תתחלקו.

עאידה תומא סלימאן: אני רק רוצה להיות בטוחה שתייעצו לכולם.

<מיכל צוק: אנחנו מייעצים בנושא הזה קודם כל למשק הישראלי שרואה שחלק מהמחסור – ועשינו ניתוח מאוד גדול בוועדה בראשותי ועכשיו באמת קורים שני דברים כאשר האחד הוא תכנית בתוך משרד החינוך לחיזוק מאוד גדול של המתמטיקה ולהבין שילדות צריכות להיחשף לתחומים האלה בגיל הרבה יותר צעיר וכולי, והדבר השני הוא הצוות בראשותי ובראשות המדען הראשי ופורום העסקים שאמור ללוות אותנו בניסיון לתת מענים לבעיות הנוספות.

<מיכל צוק: הבעיות האלה, יש להן מגוון רחב של דברים, אם זה היי-טק, ובסוף אמרתי שאני אציין ולא ציינתי את הפעולות שאנחנו עושים במגזר הערבי ובמגזר החרדי, ובכל מקום שאנחנו מזהים את המחסור.

<מיכל צוק: אין ספק שבנושא של הנשים אנחנו מזהים מחסור.

<מיכל צוק: אני כן אגיד שהמחסור הזה הוא לא מאפיין בנושא של ההיי-טק רק את מדינת ישראל אלא הוא משהו שאנחנו רואים אותו בעיקר במקצועות של הפיתוח, כלומר, פחות הסובבים אלא יותר באמת הליבה של העשייה הזאת, אבל אנחנו בהחלט נידרש לזה כי אנחנו רואים בזה מקור מאוד משמעותי של פוטנציאל להקטין את המחסור, לגוון את ההעסקה ושיהיו יותר מחשבות שונות ויצירתיות.

<מיכל צוק: הפתרונות עוד לא בכיס שלנו.

<מיכל צוק: אנחנו עשינו ישיבה אחת אחרי הדוח הראשון בנושא המגדרי ודווקא זה עורר כל מיני דברים שמתחילים היום בשטח.

<מיכל צוק: אני מניחה שיהיו מיזמים שאנחנו נדע כממשלה לתמוך בהם כדי לנסות לפחות לחשוף ולהכניס את העולם הזה גם לנושא של הנשים.

<מיכל צוק: זה בהחלט פוטנציאל לא ממומש ולא כל התשובות שם ברורות, אבל זה בהחלט בהקשר הזה על השולחן.

<מיכל צוק: אני מניחה, לא מתחייבת, שחלק מהנתונים שאת הצגת קשורים גם לזה, לשאלה כמה נשים נמצאות בתחומים האלה.

<מיכל צוק: בלי לחפור - אנחנו נעשה את הניתוח ואם יהיה לנו משהו להוסיף, נוסיף – אני מניחה שיש לפחות איזשהו מתאם בין הדברים.

עאידה תומא סלימאן: תודה רבה.

עאידה תומא סלימאן: אני הייתי רוצה לעבור עכשיו לנושא השני שעל סדר היום, מעונות היום אלא אם יש למישהו שאלה בקשר לעניין של התקציב המגדרי.

<מיכל פינק: אני רוצה לתת תשובה לגבי שאלה שנשאלה על קרן סאווה.

<מיכל פינק: נוצל התקציב על סך 8.5 מיליון שקלים, ניתנו כ-1,059 הלוואות ובשנת 2014 היה מלוא ניצול.

עאידה תומא סלימאן: זה ניצול מקסימלי?

<מיכל פינק: כן.

עאידה תומא סלימאן: כלומר, מה שהוקדש לקרן באותה שנה, נוצל.

<מיכל פינק: כן.

<מיכל פינק: זה מה שכרגע אני מבינה.

<מיכל פינק: זה מה שענו לי.

<מיכל פינק: אפשר לעשות בירור נוסף אבל זה מבדיקה מהירה.

עאידה תומא סלימאן: גברת ורד סוויד, בבקשה.

<ורד פאר סוויד: הערה אחת.

<ורד פאר סוויד: קודם כל, אני חושבת שזה ניתוח מאוד נרחב וממצה.

<ורד פאר סוויד: את שאלת קודם לגבי הקריטריונים.

<ורד פאר סוויד: יש דברים שבאמת עושים בהם תמהיל.

<ורד פאר סוויד: יש תחרות שהשנה אמורה סוף סוף לצאת לפועל של עידוד מקומות עבודה שמאפשרים שילוב בין משפחה.

<מיכל צוק: כן.

<מיכל צוק: לא ציינתי את זה.

<ורד פאר סוויד: לשם הכנסנו את הקריטריונים של מקום עבודה תומך משפחה אבל בנושא של תמיכות לעסקים, אני חושבת שהקריטריון צריך להיות מאוד ברור לגבי בעלות נשים.

<ורד פאר סוויד: לא מספיק שיעסיקו נשים, אין לנו בעיה בתעסוקת נשים, אבל אנחנו רוצים שלמשקיעים, לבנקים, יהיה אינטרס לעודד עסקים גדולים בבעלות של נשים.

<ורד פאר סוויד: כמו שהקריטריון בוועדות מכרזים בחוק כלפי חברות ממשלתיות הוא מי הבעלים של העסק ולא כמה נשים עובדות בעסק, אני חושבת שאנחנו צריכים לתת איזשהו ניקוד מפתח לעודד עסקים בבעלות נשים ורק זה יוביל למוביליות בהיי-טק ובכל מיני השקעות.

עאידה תומא סלימאן: אני חייבת להגיד משהו.

עאידה תומא סלימאן: אני לא מסכימה לכך שמספיק הקריטריון של בעלות על העסק כי אני מכירה הרבה נשים על שמותיהן רשומים עסקים ובעצם הן לא מנהלות אותם.

<ורד פאר סוויד: זאת תרמית.

עאידה תומא סלימאן: אני חושבת שיש כמה קריטריונים שצריך לקחת אותם בחשבון.

עאידה תומא סלימאן: אם אנחנו רוצים להעלות את אחוזי תעסוקת הנשים, אני כן רוצה שהעסקים יעסיקו יותר נשים.

עאידה תומא סלימאן: אם אני שמה את זה כאחד מהקריטריונים שאפשר לשכלל אותם, אנחנו לא יכולים בסופו של דבר להגיד שכל הקריטריונים שווים והם אותו דבר.

עאידה תומא סלימאן: אפשר לעשות דירוג מסוים ולקבוע לפי הדירוג הזה מה הציון הסופי שהעסק הזה לוקח מבחינת ייצוג או תעסוקת נשים ולפי זה למדוד.

<מיכל צוק: מודל של קומבינציה בין כל הדברים.

עאידה תומא סלימאן: כן.

<מיכל פינק: אנחנו כרגע עובדים על זה.

<מיכל פינק: אכן במקום שיש יזמות נשית או בעלות נשית על עסק קטן, כללנו את זה וקראנו לזה נתוני פרט למרות שהם כוללים גם נתונים עסקיים.

<מיכל פינק: כאמור, הבעיה מסתבכת כאשר לא מדובר בעסקים קטנים ואז האם האישה ברוב, האם יש רוב נשים וכולי.

<מיכל פינק: זאת אומרת, זה מתחיל להסתבך.

<מיכל פינק: אנחנו שם, אנחנו על זה, אנחנו בתהליך חשיבה ונשמח לשתף ככל שהוא יתקדם.

<מיכל צוק: באמת שכחנו את הנושא של המעסיק השוויוני שלא הכנסנו אותו.

<מיכל צוק: הקמת הוועדה בנושא התעכבה בגלל הבחירות ותהליכי המינוי אבל יש ועדה שבדצמבר אמורה להתחיל לשבת ולבדוק את הבקשות שהוגשו לפי הקריטריונים.

עאידה תומא סלימאן: בסדר, אבל זה לא כרוך בתקציב.

<מיכל צוק: יש פרס כספי.

<מיכל צוק: אני לא זוכרת את הסכום שמוקצה לעניין אבל אני חושבת שזה בין מיליון למיליון וחצי שקלים.

<מיכל צוק: אני מקווה שאני לא מטעה.

<מיכל צוק: זה מוקצה לטובת הוועדה הזאת ולפרס שהיא אמורה לתת.

<יהודית אילני: שאלה.

<יהודית אילני: יש מחקר אמריקאי שמראה שברגע שאתה בשוק, העסקים הראשונים שנפגעים אלה העסקים הקטנים מאוד, לרוב של נשים, ומה שעוד הראה המחקר הזה הוא שהיה מדובר בנשים שחורות ונשים בפריפריה שמצבן הכלכלי היה קשה יותר כאשר העסק שלהן נפל והיו להן חובות.

<יהודית אילני: האם יש איזה שהם נתונים ומעקב אחרי זה?

<יהודית אילני: עד כמה שהעסקים הקטנים האלה הם באמת עסקים שאפשר להתקיים ולהתפרנס מהם לאורך זמן?

<מיכל צוק: האמת היא שאני לא יודעת לענות על זה בצורה כזאת.

עאידה תומא סלימאן: זה לא קשור לדיון שלנו היום אבל זה מאוד מעניין.

עאידה תומא סלימאן: אני מנסה לזרז כי יש עדיין את ההצגה בנושא מעונות יום.

<מיכל צוק: ואני בשעה 12:00 צריכה להיות בדיון במשרד ראש הממשלה.

<מיכל צוק: אנחנו מנסים לסדר שאני אוכל לאחר כמה דקות.

<מיכל צוק: גם שם הדיון קשור למעונות היום.

<מיכל צוק: אנחנו היינו בוועדה.

<גלי עציון: ב-23 ביוני.

<מיכל צוק: נכון, אבל גם לפני כן.

<מיכל צוק: אני מבינה שרציתם עדכון על הסטטוס של הבינוי.

<מיכל צוק: בדיון על הסטטוס של הבינוי, אנחנו היינו כאן – אני ומנכ"לית האוצר לשעבר – באוגוסט או בספטמבר 2014, בדיוק עת יצאנו עם הנוהל החדש.

<קריאה: בכנסת הקודמת.

<מיכל צוק: נכון, בכנסת הקודמת ואחר כך היה כאן דיון נוסף.

<מיכל צוק: אני כן מחזירה אותנו אחורה לאותו דיון כי אני רוצה להראות לכם היכן היינו אז ומה אנחנו עושים היום.

<מיכל צוק: באותו מועד, ברבעון האחרון של 2014, אנחנו יצאנו בנוהל תקצוב חדש של מעונות היום, אחרי עבודה שארכה כמעט כשנה במהלכה מיפינו את כל החסמים שהיו ואנחנו זיהינו, שהיו כרוכים בבינוי של מעונות היום כי עד אז הקצינו המון כספים.

<מיכל צוק: זיהינו את כל החסמים וראינו שלמרות שאנחנו מקצים כספים, שום דבר בשטח לא קורה.

<מיכל צוק: לכן יצאנו בנוהל בינוי חדש שהיה יותר מקוצר, יותר נוח מבחינת המסלול שלו עם תזרים המזומנים, הייתה לו שיטה שהייתה אמורה לתמרץ את כולם לבנות בכל הקודם זוכה, היה בו מסלול של תכנון שעד אז לא היה קיים ונועד לתת לרשויות יותר חלשות כספים כדי שיוכלו לפחות לצלוח את השלב של התכנון ולתת פוטנציאל של קרקעות מתוכננות לטובת מעונות.

<מיכל צוק: הגדלנו את שיעור ההשתתפות הממשלתית ואת ההכרה שלנו בכלל בעלויות של המעון.

<מיכל צוק: נתנו אפשרות בנוהל החדש לתשתיות היקפיות ונתנו הרבה הקלה בחסמים בירוקרטיים, גם בביטול הדרישות של הקרקע שהיו באמת חסם מאוד משמעותי וגם בתנאי התשלום.

<מיכל צוק: היה עניין של הטבות מסוימות.

עאידה תומא סלימאן: העיקרון של כל הקודם זוכה עדיין פועל?

<מיכל צוק: העיקרון של כל הקודם זוכה, פועל אבל הוא פועל בחלוקה בה אנחנו עושים.

<מיכל צוק: לכן אני אומרת עוד פעם שבתוך התקציב, את התקציב שאנחנו מקצים, אנחנו מחלקים אותו לארבע קבוצות.

<מיכל צוק: יש עשרים אחוזים, כפי שהיה עד עכשיו, לאוכלוסייה הערבית, ובשנה הבאה, ב-2016, בהקצאה שתהיה זה יעלה ל-25 אחוזים.

<מיכל צוק: היו עשרה אחוזים לאוכלוסייה החרדית וגם זה אמור לעלות ל-15 אחוזים.

<מיכל צוק: היו עוד עשרה אחוזים שיישארו על עשרה אחוזים לאוכלוסיות של אשכולות חלשים של אחד עד ארבע.

<מיכל צוק: זאת מתוך מטרה שהקבוצות או הרשויות שבדרך כלל הן חלשות יותר, לא יתמודדו מול רשויות מאוד מאוד חזקות כי אז באמת זה משהו שנראה לנו פחות נכון ופחות אפקטיבי מבחינת היעד שלנו, שיבנו גם באוכלוסיות היותר חלשות את המעונות, ולכן הקצינו ארבעים אחוזים מהתקציב עד כה לאותן רשויות שציינתי קודם.

<מיכל צוק: בנוסף, נתנו אמירה שאם קבוצת אוכלוסייה מסוימת, נגיד מגזר ערבי או מגזר חרדי או אוכלוסייה כללית תמצה את התקציב שאנחנו מקצים לה כתקציב ייעודי, היא תוכל לעמוד יחד עם כולם.

<מיכל צוק: כלומר, לה, בניגוד לכלליות, יש אפשרות ליהנות גם מהשישים אחוזים הנוספים.

<מיכל צוק: בואו נראה מה קרה לנו.

<מיכל צוק: ההקצאה הראשונה נעשתה ממש בימים האחרונים של דצמבר 2014, כלומר, קצת פחות משנה.

<מיכל צוק: אני רוצה להראות לכם מה אנחנו עשינו.

<מיכל צוק: הקצינו במסלול התכנון כ-25 מיליון שקלים לכמאה בקשות שאושרו, מתוכן במגזר הערבי היו כעשרה מיליון שקלים שזה בערך ארבעים אחוזים מהתקציב שהוקצה.

<מיכל צוק: נוהל מעבר אפשר לכל אותן רשויות שהקצינו להן בינוי בנוהל הישן, בנוהל התמיכות שכאמור היה מאוד מאוד קשה, מסורבל וכמעט בלתי ניתן ליישום.

<מיכל צוק: אפשרנו להן להגיש בקשה מחודשת ולעבור לנוהל החדש.

<מיכל צוק: כלומר, ליהנות גם מתקציב גדול יותר וגם מתנאי תשלום ותהליך עבודה הרבה יותר נוח.

<מיכל צוק: מתוך סך הבקשות שהוגשו בעבר, הוגשו כ-225 בקשות בהיקף תקציבי של כ-187 מיליון שקלים, מתוכם במגזר הערבי הוקצו כ-37 מיליון שקלים לאותן בקשות שאושרו, הבקשות של המעבר, וגם הקצינו גם בינוי, הקצינו ואנחנו עדיין גם בתהליך הקצאה של בינוי, סדר גודל של כ-50-55 בקשות שזה סדר גודל של כמעט 180 מיליון שקלים, מתוכם סדר גודל של שמונים – אנחנו בישורת האחרונה ואני מניחה שבימים הקרובים הרשויות יקבלו את ההודעה על ההקצאה המחודשת.

<מיכל צוק: שם, כפי שאמרתי קודם, עשרים אחוזים משוריינים למגזר הערבי.

<מיכל צוק: בבינוי הזה, תשימו לב שאנחנו מודדים כבר את 2014 ו-2015 כי בשנת 2014 במגזר הערבי היו פחות בקשות ואחר כך חלקן התבטלו ואנחנו רוצים לשריין את כל הסכום המשוער ואנחנו צופים שיהיו עשרים אחוזים לשנים 2014 ו-2015.

<מיכל צוק: מבחינת הסטטוס.

<מיכל צוק: אנחנו בעצם יישרנו קו עם כל הרשויות.

עאידה תומא סלימאן: בעניין המעבר.

עאידה תומא סלימאן: כאשר אומרים 37 מיליון שקלים.

<מיכל צוק: זאת רק הדלתא.

<מיכל צוק: כל הנתונים כאן במעבר, זאת רק הדלתא.

<מיכל צוק: זאת תוספת תקציב על התקציב שהוקצה בעבר.

<מיכל צוק: בעבר היו כ-600 מיליון שקלים.

עאידה תומא סלימאן: בסדר, אבל כמה למעונות?

<מיכל צוק: אני לא יודעת להגיד בעל פה.

<מיכל צוק: אני אעשה כלל אצבע.

<מיכל צוק: אני אומרת שהוקצה בעבר, עד ההקצאות שהראיתי לכם כאן, סדר גודל של 600 מיליון שקלים בערך, קצת פחות, מתוכם כעשרים אחוזים, כ-115-120 מיליון, במגזר הערבי.

<מיכל צוק: אם אנחנו ניקח סדר גודל של 3.5 מיליון שקלים למעון של שלוש כיתות, אבל אני לא יודעת כי זה רק הממוצע ובדרך כלל במגזרים, גם הערבי וגם הפריפריה, הרבה פעמים מבקשים מעונות יותר קטנים ולכן אני לא יודעת להגיד אבל אני יכולה לבדוק ברמת הכיתות.

עאידה תומא סלימאן: אני בהתחלה רציתי לחלק 3,2 אבל נזכרתי שזאת תוספת.

<מיכל צוק: זאת תוספת.

<מיכל צוק: ה-37 מצטרפים לסדר גודל של כ-115-120 מיליון שקלים.

עאידה תומא סלימאן: אני ספרתי ממש.

עאידה תומא סלימאן: עברתי על הרשימה וספרתי.

עאידה תומא סלימאן: בשנת 2014 היה בבינוי רק אישור למעון.

<מיכל צוק: נכון.

<מיכל צוק: שני מעונות.

עאידה תומא סלימאן: שני מעונות בכפר אחד.

<מרצדס צרפתי: לא.

<מרצדס צרפתי: שישה מעונות בשני כפרים.

<מרצדס צרפתי: אנחנו עשינו את הבדיקה ל-2014, כמו שאת מכירה את האישור של חורפיש שגילינו אותו כטעות, הוא הגיש - - -

<מיכל צוק: הוא הגיש שתי בקשות.

<מיכל צוק: גם במעבר וגם בינוי.

<מרצדס צרפתי: מה שאושר זה כפר קאסם ו-בוקעתא.

<מיכל צוק: אני אגיד מה היה התהליך.

<מיכל צוק: מה שעשינו ב-2014 היה שהקצאה ראשנה בתקציב 2015 הייתה גם להשלמת המעבר אבל גם לתיקון טעויות.

<מיכל צוק: היכן שראינו שיש טעות, תיקנו את הטעויות ובקשות שהיו צריכות להיות מאושרות ב-2014 ולא אושרו בשל טעות, אושרו כבר ב-2015 ומשם הפער בנתונים.

<מיכל צוק: גם בשביל השקיפות וגם כי חשוב לנו להראות את זה לכל הציבור, לכל מי שמתעניין וגם להורים, ברגע שאנחנו נשלים את ההקצאה עכשיו בימים הקרובים, אנחנו פשוט נפרסם רשימה מלאה של כל מי שקיבל אישור או של מעבר ואז בעצם יש לו את הדלתא אבל גם את כל מה שהוא קיבל בהתחלה, כלומר, זה משלים לו למה שהוא ביקש עבור הבינוי בנתונים החדשים, וגם של הבינוי החדש.

<מיכל צוק: אז תוכלו לראות את הרשימות.

<מיכל צוק: זה יהיה פתוח לכולם ויפורסם באתר האינטרנט שלנו.

<מיכל צוק: אם תרצו, גם נעביר את זה אליכם בצורה אקטיבית.

<מיכל צוק: אלה לא רק ההקצאות אלא זה כדי להראות שאנחנו רואים כבר קצת שינוי בקצב בו רשויות מגיעות אלינו, בעצם מתקדמות בתהליכים.

<מיכל צוק: אם עד המועד בו הגענו לישיבה היה סדר גודל של מתוך ה-600 מיליון בערך שלושים מיליון היו כאלה שבאו לבקש את המזומנים, כלומר, שהתחילו בתהליך שזה ממש ממש זניח ואפסי, אבל כבר עכשיו בשנה האחרונה, מדצמבר אז הקצינו ומכתבי ההרשאה יצאו קצת אחר כך, אנחנו רואים ביצוע של בקשות למזומנים.

<מיכל צוק: כלומר, כבר באים אלינו כדי שנשלם עבור ההתקדמות בביצוע ומדובר בסדר גודל של 101 מיליון שקלים מתוכו יש לנו סדר גודל של שמונה מיליון שקלים לתכנון, אבל כבר כמעט תשעים מיליון שקלים הולכים לבקשות בינוי, בין אם מקורן במעבר ושם המסה הקריטית כי מן הסתם הם היו קצת יותר מוכנים בתהליך, אבל גם בבינוי החדש.

<מיכל צוק: אנחנו נמשיך לעקוב אחרי זה אבל אני מאוד מקווה שבאמת זה מראה לנו שהקצב הזה יימשך ובאמת מה שעשינו וכל השינוי שעשינו באמת יביא כאן לאיזושהי בשורה שאנחנו מאוד מאוד מחכים לה.

<מיכל צוק: באמת עשינו תהליך עבודה מאוד מאוד משמעותי בנוהל הזה ובהקצאות מכוחו.

<מיכל צוק: אני חייבת לסיים וללכת לדיון הבא שלי כי פשוט מחכים לי שם.

עאידה תומא סלימאן: מי שנשאר מהמשרד יכול לתת תשובות על השאלות שעלו בנושא המעונות?

<מיכל צוק: כן.

עאידה תומא סלימאן: למרות שהיו לי שאלות שלא קשורות בעניין התקציב.

עאידה תומא סלימאן: אחר כך ארצה לדבר אתך על כל הנושא של העברות תקציביות למשפחתונים ובליעתם בתוך התקציבים או חשבונות הבנקים של העיריות והמועצות המקומיות.

<מיכל צוק: אני לא יודעת על מה את מדברת.

<מיכל צוק: אם את רוצה לשאול, נוכל לחזור שוב.

עאידה תומא סלימאן: לא.

עאידה תומא סלימאן: אני אצור אתך קשר באופן ישיר.

עאידה תומא סלימאן: פנו אלי כבר כמה נשים שמפעילות משפחתונים ומעל לשישה-שבעה חודשים לא קיבלו את הכסף המגיע להן כי הכסף נבלע בחשבונות הבנק של הרשות המקומית.

<קריאה: החשבונות מעוקלים.

<מיכל צוק: פנו אלינו כדי שגם אנחנו נוכל לבדוק וללמוד את הנושא.

<מרצדס צרפתי: שולחים לי מיילים ואנחנו נרצה לקבל את הרשימה באופן פרטני.

<מרצדס צרפתי: יכול להיות שלא חתמו הסכם.

<מרצדס צרפתי: אנחנו נבדוק את זה.

<אמיר ברזילי: הכסף מתעכב על חשבון גבן של האימהות העובדות שצריכות את הסבסוד הזה.

עאידה תומא סלימאן: אתה רוצה להעלות את הנושא?

<אמיר ברזילי: אני אשמח.

<אמיר ברזילי: אני מנהל הגיל הרך במועצה אזורית בני שמעון.

<אמיר ברזילי: בנושא של הסכמי הפעלה עם הרשויות.

<אמיר ברזילי: בארבע-חמש השנים האחרונות משרד הכלכלה התחיל להחתים את הרשויות על הסכמי הפעלה.

<אמיר ברזילי: הרשויות חותמות, לפחות המועצה אותה אני מייצג, כל שנה על ההסכם.

<אמיר ברזילי: השנה משרד הכלכלה הוסיף סנקציה לפיה עד שהחוזה לא חתום במלואו על כל נספחיו ועל כל יובליו הבלתי אפשריים, בעצם הוא לא מעביר כספים להורים.

<אמיר ברזילי: לי באופן אישי יש בבינוי מעונות יום מעל לשלושה מיליון שקלים במשרד הכלכלה.

<אמיר ברזילי: פניתי ואמרתי שלא ייתנו לי את הכסף אלא שישמרו אותו להורים ואליהם יעבירו את הכספים.

<אמיר ברזילי: אימהות שיוצאות לעבוד, דרגה שלוש, דרגה 14, זקוקות לכסף הזה ובגלל שצילום לא עובר טוב או משהו כזה או עד שהוא מגיע ועד שחוזר, ההליך הבירוקרטי הזה והוא לחלוטין בירוקרטי, ההורים נפגעים וזה דבר שצריך לפתור אותו מידית.

<מיכל צוק: ביקשתי שייתנו לי דחייה של עוד עשר דקות.

עאידה תומא סלימאן: בואו נאסוף את השאלות ואחר כך אני ארצה לקבל את התשובות.

עאידה תומא סלימאן: עוד שתי שאלות ואז תתייחסי.

<רסול סעדה: רכז קשרי כנסת-ממשל של עמותת סיכוי.

<רסול סעדה: אנחנו קודם כל מברכים על קיום דיון ההמשך בנושא מעונות יום.

<רסול סעדה: האמת היא שלצערנו אנחנו חוזרים על נייר העמדה שהגשנו ביוני לגבי החסמים שעדיין קיימים והמצב לצערנו לא משתנה.

<רסול סעדה: כהמשך הייתה לנו פגישה עם נציגי משרד הכלכלה בתחילת אוקטובר בנושא ואנחנו נשמח גם להתעדכן בקשר לסטטוס, החלטת ועדת הקצאות שהייתה אמורה להתקבל באוקטובר.

<רסול סעדה: אנחנו מבינים שגם העניין של חורפיש לא מתקדם ולא קורה ונשמח לקבל מידע לגבי הישובים.

<רסול סעדה: אנחנו מבינים שגם עכשיו עדיין אין החלטה לגבי חורפיש.

<מיכל צוק: הם קיבלו הקצאה.

<רסול סעדה: בפגישה ביקשנו מנציגי האוצר לקבל מידע מפורט יותר לגבי התכנון והבינוי וטרם קיבלנו.

<רסול סעדה: נשמח אם המידע הזה יהיה מונגש גם לוועדה אבל גם לגופים הרלוונטיים.

<צפורת שימל: תנועת אמונה.

<צפורת שימל: אנחנו שבים לדיון שכפי שאמרתם התקיים כבר ביוני ומבחינתנו כארגונים שמפעילים בהקשר הזה, אנחנו לא רואים את ההתקדמות עין בעין כמו שזה מוצג כאן.

<צפורת שימל: קיימת בנייה אבל היא לא מספיקה.

<צפורת שימל: אין כאן מימוש של התקציב כפי שהוא קיים היום ואנחנו חוזרים שוב על הטענה שלנו לאורך השנים.

<צפורת שימל: בשנים האחרונות, לצערנו, הקריטריונים מידרו את הארגונים המפעילים מלקחת חלק בנושא הזה של הבנייה וברגע שזה התקבל רק לתוך הידיים של הרשויות המקומיות, לנו אין אפשרות לסייע בעניין הזה והבנייה נעצרת בדיוק במקום בו היא קיימת.

<צפורת שימל: בסופו של דבר אנחנו מקבלים את הריקושטים על העניין הזה ואנחנו אלה שצריכים לסרב לילדים ולהגיד להם שאין מקומות.

<צפורת שימל: רק בשנה האחרונה סירבנו ליותר מאלפיים ילדים והמצב הזה הוא מצב שלצערנו הרב עדיין נמשך.

<צפורת שימל: כמו שאמרתי, הדבר הזה לא מספק והפתרון בהקשר הזה הוא לחזור – כמו שאנחנו סבורים – למצב שהיה בו גם לנו ניתנה אפשרות לבנות ולסייע בהקשר הזה.

<צפורת שימל: אנחנו יכולים לפנות לתורמים שיסייעו לנו אבל כאשר המגבלה היא מגבלה שכעבור חמש עד עשר שנים המעונות כבר לא בידינו, אף תורם לא ירצה מבחינתו לתת תקציב לעניין הזה ואנחנו חוזרים בדיוק לאותו מצב שקיים היום והמצב הזה לצערי הרב הוא קשה ביותר.

עאידה תומא סלימאן: אני רוצה לשאול שתי שאלות.

עאידה תומא סלימאן: ביוני הייתה ישיבה אצלי כאן והגשתם את הדוח.

עאידה תומא סלימאן: היו סיכומים ושר הכלכלה דאז אריה דרעי היה כאן והבטיח דברים.

עאידה תומא סלימאן: אני רוצה להבין קודם כל לגבי ועדת הקצאות.

עאידה תומא סלימאן: האם היו הקצאות חדשות?

עאידה תומא סלימאן: האם החלטתם על הקצאות חדשות מאז הדוח הקודם שקיבלתי לידיי?

עאידה תומא סלימאן: ואם אכן היו, אני רוצה לקבל את הדוח הזה ולהבין מה עבר.

עאידה תומא סלימאן: דבר שני.

עאידה תומא סלימאן: הובטח לי שכל הנושא של העיקרון של הקודם זוכה יוגבל ולא תפעלו לפיו כי התכנית הזאת נקראת תכנית לבניית מעונות לעידוד תעסוקת נשים.

עאידה תומא סלימאן: כלומר, המטרה העיקרית היא עידוד תעסוקת נשים.

עאידה תומא סלימאן: דיברנו על העיקרון שאומר לבדוק היכן צריכים לעודד תעסוקת שנים ושם להקדיש וליזום את הבנייה ולא כל הקודם זוכה ואז כל הערים שיש להן את האפשרות ויש להן את התכניות, מקדמות את זה.

עאידה תומא סלימאן: מה קרה עם העיקרון הזה ולמה עדיין פועלים לפי העיקרון הזה?

עאידה תומא סלימאן: דבר שלישי.

עאידה תומא סלימאן: מה עם המינהלה?

עאידה תומא סלימאן: בחודש יוני הובטח שתוקם מינהלה כדי לזרז את התהליך.

עאידה תומא סלימאן: האם הוקמה מינהלה?

עאידה תומא סלימאן: לא הוקמה?

עאידה תומא סלימאן: נאמר שיהיה אדם מיוחד בתוך המשרד והאחריות שלו תהיה רק לפעול מול ראשי רשויות או רשויות מקומיות ערביות כדי לזרז את התהליך של התכנון ואת הבנייה.

עאידה תומא סלימאן: האם קיים אדם כזה?

<מיכל צוק: אני אתייחס.

<מיכל צוק: אני מציעה זה שבימים הקרובים, ברגע שאנחנו נשלים את הנוהל, אז אני חושבת שהתמונה תתבהר לגבי איך מתבצעת ההקצאה.

<מיכל צוק: כלומר, ה-פיפו קיים והסברתי לכם אבל עדיין אנחנו תוך כדי הקצאה ואני חושבת שתוכלו לראות שהקצאה נוספת של הבינוי החדש, השמונים מיליון הנוספים שטרם התבצעו ותכף אני אומר מה כן בוצע, אתם תראו בנוהל הבינוי החדש שמגוון הרשויות שם יהיה יותר גדול מכפי שהיה בהתחלה.

<מיכל צוק: אני לא יכולה, ואתם תצטרכו לכבד את זה, עד שלא פורסמו הנתונים, להסביר לכם בדיוק מה החליטה ועדת ההקצאות.

<מיכל צוק: אני מבטיחה ומצדי גם אפשר יהיה להעלות את זה על הכתב.

עאידה תומא סלימאן: מה שאתם אומרים לנו, מה שאני מבינה, שנסמוך עליכם, שבו ואז תבדקו את ההחלטה.

<מיכל צוק: לא.

<מיכל צוק: לא זה מה שאמרנו.

עאידה תומא סלימאן: אני אומרת שאחרי ההחלטה, אין מה לעשות.

<מיכל צוק: אני אומרת משהו אחר.

<מיכל צוק: ועדת ההקצאות הנוכחית פועלת לפי נוהל שפורסם ב-2014.

<מיכל צוק: לפי ההערות שגם אנחנו, עת עשינו ניתוחים של מה שבוצע וגם הערות שהגיעו בין היתר ממך ומגורמים נוספים, עשתה ועדת ההקצאות איזשהו תהליך עבודה במחשבה וזה נעשה בתוך המשרד.

<מיכל צוק: אני לא יכולה, אסור לי, להגיד בדיוק מה בוצע בנקודת הזמן הזאת כשעוד כמה ימים יהיו החלטות פורמליות.

<מיכל צוק: אני כן אומרת שהוועדה דנה לפי נוהל שכבר פורסם.

<מיכל צוק: בהקשר הזה אני חושבת שאתם תסתכלו על ההקצאה כפי שהיא – היא החליטה עליה וכרגע זה בתהליך ביצוע – וברגע שהיא תישלח בימים הקרובים, אנחנו נפרסם את התוצאות ואז גם תוכלו לראות אם ואיזה שינויים נעשו שם.

עאידה תומא סלימאן: אני לא מבינה דבר אחד.

עאידה תומא סלימאן: זה חייב להיות באיזשהו שיח כדי שאני אבין.

עאידה תומא סלימאן: את אומרת לי שחלו איזה שהם שינויים ושאתם למדתם את החומר.

<מיכל צוק: אני חושבת שהסבירות של ההקצאה, התוצאות שאנחנו ראינו בהקצאה, לא היו התוצאות שאנחנו קיווינו להן מבחינת כמות ומגוון הרשויות.

<מיכל צוק: עשינו חושבים.

<מיכל צוק: אני לא יכולה כרגע בנקודת הזמן הזאת, כאשר זה בתהליך סופי של ועדת הקצאות, לעדכן.

עאידה תומא סלימאן: את לא נותנת לי לשאול את השאלה.

עאידה תומא סלימאן: אני לא אבקש תוצאות של החלטות ועדת ההקצאה לפני שהיא ישבה והחליטה אבל אני כן יכולה לשאול מה החושבים שעשיתם ומה המסקנות אליהן הגעתם.

<מיכל צוק: מבחינתי זה יותר מורכב מזה כי אם אני אומרת, פחות או יותר כל אחד יוכל לעשות את החישובים שלו.

<מיכל צוק: לכן אני אומרת שעשינו איזשהו חושבים, אני אוכל לפרט את הדברים אבל זה עדיין במסגרת ה-פיפו ובמגבלת הנוהל כפי שהוא פורסם.

<מיכל צוק: עשינו איזשהו חושבים, כולל דיון עם גורמים משפטיים, וזה לא היה כל כך פשוט תוך כדי תנועה, וברגע שההקצאה בימים הקרובים תפורסם, אנחנו נוכל להסביר ואולי תברכו אותנו ואולי תתקפו אותנו או כל אחד יעשה את מה שהוא מבין.

עאידה תומא סלימאן: אז זה לא יעזור.

<מיכל צוק: נגיד שהייתי אומרת כאן שלא עשינו שום שינוי, בכל מקרה זאת הייתה העמדה המשפטית.

<מיכל צוק: כלומר, לא היינו יכולים במסגרת אותו נוהל שפורסם לשנתיים לעשות.

<מיכל צוק: אני אומרת שכאן ממילא ועדת ההקצאות, בהינתן כל הנתונים שהיו לפניה, תקבל את ההחלטות שלה לפי מה שמותר לה לעשות על הבסיס המשפטי.

<מיכל צוק: לכן אני לא אוכל להתייחס לזה.

<מיכל צוק: אני כן אוכל להראות לכם בעוד כמה ימים, כאשר זה יהיה פומבי, ואם תשאלו שאלות ותגידו שעדיין זה שיפור או לא שיפור, נוכל להידרש לזה ונוכל גם להעלות את זה על הכתב או לדווח לך טלפונית, כפי שתרצי.

<מיכל צוק: בכל מקרה, ועדת ההקצאות פועלת לפי הנוהל כפי שהוא היה עם הנתונים הנוספים שהופנו לתשומת ליבה וגם נתונים אותם אנחנו ראינו.

<מיכל צוק: אני באמת מתנצלת, אבל אני לא אוכל לומר מעבר לזה.

עאידה תומא סלימאן: מה לגבי המינהלה?

<מיכל צוק: בנושא של מינהלת הבינוי עם הדגש על המגזר הערבי, אנחנו נמצאים עכשיו בעבודה מאוד אינטנסיבית שעדיין נעשית מיוני בצורה מאוד אינטנסיבית כדי לבנות נכון את המודל אתו אנחנו נוכל לעשות את הריצ'ינג אאוט הנכון לכל הרשויות בדגש על הנושא הייעודי של המגזר הערבי.

<מיכל צוק: זה עוד לא הושלם.

<מיכל צוק: אין לנו כרגע את מינהלת הבינוי ואת כוח האדם הייעודי אבל זה בתהליך עבודה של גיבוש המודל על העלויות בו ואיך נכון לעשות את זה כדי שבאמת הדברים יביאו לתוצאה לה אנחנו מייחלים.

<מיכל צוק: יש שם כל מיני דיונים איך נכון לתקצב את זה לצורך העניין.

<מיכל צוק: זה תהליך מכרזי לצורך העניין.

עאידה תומא סלימאן: את התקצוב תיקחו מתוספת תקציבית או מתוך התקציב הייעודי?

<מיכל צוק: דובר על תוספת תקציבית.

<מיכל צוק: בסיכום התקציבי, יש לנו סיכום תקציבי עם משרד האוצר ודובר על תכנית חמש שנתית לטובת מינהלת הבינוי בהיקף תקציבי של עד עשרה מיליון שקלים.

עאידה תומא סלימאן: כלומר, זה לא יהיה על חשבון הבנייה עצמה.

<מיכל צוק: לא אמור להיות על חשבון הבנייה.

עאידה תומא סלימאן: לא מהתכנית.

<מיכל צוק: לא.

עאידה תומא סלימאן: כפי שביקשנו אז.

<מיכל צוק: לא אמור לבוא על חשבון התכנית.

עאידה תומא סלימאן: אני מבינה שאין פרוייקטור.

<מיכל צוק: ברגע שנצא במכרז ותהיה מינהלת בינוי, תינתן הדעת – ותוכלו לראות במכרז שיפורסם - גם על הנושא של המגזר הערבי כי גם אנחנו חושבים שצריך לתת שם דגש הרבה יותר גדול על הקידום.

עאידה תומא סלימאן: מתי אתם חושבים שתסיימו את ההכנות למינהלת?

<מיכל צוק: אנחנו עובדים על כך.

עאידה תומא סלימאן: עברו כבר חמישה חודשים.

עאידה תומא סלימאן: בינתיים זה בזבוז זמן של רשויות מקומיות שהיו יכולות להתקדם יותר בבקשות שלהן.

<מיכל צוק: אני לא יודעת להעריך.

<מיכל צוק: אני מוכנה לעשות על זה איזושהי מחשבה ולחזור אליכם עם הערכה לגבי כמה זמן בו אנחנו חושבים שנוכל לפרסם את המכרז.

<מיכל צוק: אנחנו עושים מאמץ שזה יהיה כמה שיותר מוקדם.

<מיכל צוק: זה ממש אינטרס שלנו.

<מיכל צוק: זה הרי הגיע ביוזמה שלנו.

<מיכל צוק: אני אנסה לעשות איזושהי הערכה של זמן תוך שבוע עד עשרה ימים ולחזור אליכם עם הערכה בנושא.

<מיכל צוק: לגבי הגורם המבצע.

<מיכל צוק: לפי הנוהל אנחנו עובדים עם הרשויות המקומיות.

<מיכל צוק: אני לא חושבת שאמרנו משהו שהוא לא מדויק ואני חושבת שיש לנו עדיין אתגר מאוד גדול בהרחבת ההיצע ולא הצגתי אחרת.

<מיכל צוק: כל מה שאמרתי זה שלפי הנתונים של ביצוע התקציב, לא רק ההקצאות, אנחנו מקווים שאנחנו מתחילים לראות שינוי מגמה כי באמת בשנה האחרונה פתאום אנחנו מקבלים היקף בקשות לביצוע מהרשויות המקומיות, מה שלא היה בהיקפים שלו בשלוש-ארבע השנים הקודמות.

<מיכל צוק: לכן אנחנו ממשיכים לעקוב אחרי זה מאוד צמוד.

<מיכל צוק: אני לא חושבת שלא דייקתי כאן ואני לא חושבת שאמרתי את הדברים שאת אמרת.

<מיכל צוק: לגבי ההיצע.

<מיכל צוק: כן, גם אנחנו מודעים לצורך בהרחבת ההיצע.

<מיכל צוק: אנחנו משקיעים בזה הרבה משאבים.

<מיכל צוק: אגב, לא המעונות, ועדות הקבלה הן על ידי משרד הכלכלה ומי שמגיש בסוף ומקבל את ההחלטות וועדות הערר אצלו, זה משרד הכלכלה ולא הארגונים, כחלק מהפקת לקחים, גם שלנו מדוחות ביקורת על איך נכון לעשות את הדברים.

<מיכל צוק: לגבי המידע.

<מיכל צוק: כפי שאמרתי קודם, בימים הקרובים ההקצאה תסתיים, אנחנו נעלה בצורה מסודרת לאתר האינטרנט את כל הבקשות שהתקבלו מ-2014, כולל בהקצאות עכשיו.

<רסול סעדה: אתם גם יודעים מי עומד בתנאים המקדמיים לניצול התקציב?

<רסול סעדה: אתם יודעים מי עומד בתנאים המקדמיים ברשויות המקומיות הערביות?

<מיכל צוק: מה זאת אומרת?

<רסול סעדה: איזה ישובים עומדים בתנאים המקדמיים של ניהול התקציב?

<מיכל צוק: לא, מי קיבל הקצאה.

<מרצדס צרפתי: אני לא יכולה לפרסם מי הגיש.

<רסול סעדה: אנחנו יודעים שהחסם הוא שם.

<מיכל צוק: אם מותר לי לפרסם, אין לי בעיה לפרסם.

<מיכל צוק: אני אבדוק את זה.

עאידה תומא סלימאן: אבל ההקצאה שנעשתה בין יוני להיום.

<מיכל צוק: הייתה 120 מיליון שקלים מתוך המאתיים.

<מיכל צוק: השמונים הנוספים מהווים הקצאה של הימים הקרובים.

<מיכל צוק: ה-120 מיליון שקלים האלה הוקצו בסדר גודל של כעשרים מיליון שקלים לטובת תיקון טעויות, מה שאמרנו קודם עת דיברתם על חורפיש ובוקעתא.

<מיכל צוק: היכן שראינו שיש לנו טעויות, תיקנו אותן במגוון רחב של נושאים.

<מיכל צוק: עוד מאה מיליון שקלים השלמה של נוהל המעבר שכל הרשויות הנוספות שהגישו בקשה למעבר כדי שיוכלו למצות את אותם 600 מיליון שקלים שכבר הוקצו.

עאידה תומא סלימאן: בעצם זה אומר שהיו רק שני מעונות נוספים באוכלוסייה הערבית.

<מיכל צוק: לכן אמרתי איך שהולכים להיספר העשרים אחוזים של המגזר הערבי, בגלל שהנוהל פורסם לשנתיים, לשנת 2014 ו-2015.

<מיכל צוק: אנחנו סופרים את זה ביחד.

<מיכל צוק: כלומר, אני לא אומרת עשרים אחוזים לא מוצה ולכן שנת 2014 היא נמוכה אלא אנחנו מקצים את הסך הכול של העשרים אחוזים.

<מיכל צוק: זה אומר שעכשיו אני מקווה שיש לנו מספיק בקשות כדי לפצות.

<מיכל צוק: לפחות ברמה של ההקצאה, הקצינו את כל התקציב כדי לסגור את הפער.

<מיכל צוק: שוב, ברגע שיהיו התוצאות, אתם תוכלו לראות בעצמכם וגם אני אוכל לראות.

עאידה תומא סלימאן: שאלה אחרונה.

עאידה תומא סלימאן: בגלל כמה סיבות שאנחנו מכירים – כמו מחסור בקרקע ציבורית – לא נוצלו העשרים אחוזים בתקציב 2014 ו-2015 שהוקצו לאוכלוסייה הערבית.

עאידה תומא סלימאן: יעבור התקציב ל-2016 או שתחלקו אותו בהקצאה לשאר האוכלוסייה?

<מיכל צוק: בעיקרון כרגע, התקציבים שאנחנו לא מחלקים במסגרת שנת התקציב, אלא אם כן נגיע להבנות אחרות עם משרד האוצר, יורדים לטמיון.

<מיכל צוק: לכן אם לא עומדים ביעדים, אנחנו נעביר אותם לרשויות אחרות אבל אני מציעה לכולנו להמתין ונראה מה המצב.

<מיכל צוק: אני חושבת שלפחות שיש התעוררות מבחינת כמות הבקשות.

עאידה תומא סלימאן: זה הפחד שלי, לחכות עד שזה יקרה ואני לא אוכל לתקן כלום.

עאידה תומא סלימאן: אני לא אוכל לחשוב על פתרונות נוספים.

<מיכל צוק: אני אגיד שככל הנראה, מבלי להתחייב, אנחנו כנראה נעמוד בעשרים האחוזים האלה השנה.

<מיכל צוק: כלומר, בהשלמה עם הפיצוי.

<מיכל צוק: זה מה שנאמר לי כאן.

<מרצדס צרפתי: בשנים הקודמות למגזר הערבי היה רק 18 אחוזים מסך כל ההקצאה.

<מרצדס צרפתי: אנחנו עולים לעשרים אחוזים.

<מיכל צוק: בשנה הבאה יהיו 25 אחוזים אותם נייעד ונעשה את העבודה שלנו עם הרשויות כדי שיעמדו בזה.

<מיכל צוק: אני חייבת להתייחס להסכמים וחייבת לצאת כי כבר כועסים עלי במשרד ראש הממשלה.

<מיכל צוק: לגבי ההסכמים.

<מיכל צוק: אני חושבת שמה שנאמר כאן, אני לא יודעת מי הרשות הספציפית, הוא לא מדויק בהיבט הזה שבשנה שעברה אנחנו נתקלנו בבעיה שרשויות מקומיות – בעיקר זה היה במועצות אזוריות – לא חתמו על הסכמים וכאשר חתמו על הסכמים, ראינו שמחתימים את ההורים על הסכמים שלא עומדים בקריטריונים שלנו שאמורים לדאוג לכך שההורים ישלמו רק את מה שהם אמורים לשלם ולא מעבר לזה ושיעמדו בכללים.

<מיכל צוק: בשנה שעברה אנחנו ראינו את הדבר הזה ובהידברות עם המועצות האזוריות באנו לקראת המועצות האזוריות ואמרנו שאנחנו אומרים שני דברים.

<מיכל צוק: ראשית, סוגיות ביטוחיות, אף אחד לא מתעסק אתן ואף ראש רשות לא ביקש מאתנו להעביר משהו כשאין ביטוח ולכן אני שמה את זה בצד.

<מיכל צוק: אבל בכל יתר הנושאים כאשר אמרו לנו שיש להם הרבה קיבוצים, יש להם הרבה מושבים, יש להם בעיות פר ישוב, אנחנו שינינו את נוהל העבודה שלנו.

<מיכל צוק: היום אין מצב שבו ישוב אחד מוחזק כבן ערובה בידי ישוב אחר גם אם זה באותה מועצה אזורית.

<מיכל צוק: אם יש ישוב שהשלים את כל מה שהוא צריך, אנחנו יודעים לפלח את זה ולהעביר למועצה האזורית את אותם כספים בגין אותו ישוב.

<מיכל צוק: המועצה האזורית נדרשת לחתום כלפינו על כתב התחייבות ואם היא לא עומדת בקריטריונים אותם אנחנו קבענו והיא הצד שעובד מולנו, הם הנושאים שיפוי לנושא הזה.

<מיכל צוק: רשויות אזוריות מסוימות עובדות לפי זה ואנחנו בהחלט עובדים אתן ויש רשויות אזוריות שעושות דברים אחרים.

<מיכל צוק: לכן הכדור כאן מבחינת איזה הסכמים אנחנו חותמים עם המועצות האזוריות, מה הסטטוס שלהן, אני חושבת שהיינו הכי גמישים והלכנו לטובת ההורים כי באמת ראינו שם את הבעיה ואת המצוקה של ההורים.

<מיכל צוק: בשנה שעברה כבר נתנו את הפתרון הזה כך שלחלוטין אני לא חושבת שמה שנאמר כאן זה מדויק.

<מיכל צוק: לגבי התהליך של בקשת הדרגה.

<מיכל צוק: כן, יש תהליך מסוים שאני חושבת שגם כאן – לא בוועדה הזאת אבל לפני שנתיים-שלוש – נדרשנו להגיע בערך כל יומיים לוועדה עם תלונות איומות ונוראות מצד ההורים שבאמת צדקו.

<מיכל צוק: אני חושבת שנעשה שיפור.

<מיכל צוק: המצב הוא לא מושלם וגם אנחנו מסתכלים ומנסים לשפר את המערך הזה.

<מיכל צוק: תזכרו שזה מערך מאוד מורכב שבודק הקצאה של מיליארד שקלים עם סבסוד מאוד משמעותי להורים.

<מיכל צוק: אנחנו נדרשים לראות את מבחני התעסוקה כי זה תומך תעסוקה והשתכרות.

<מיכל צוק: יש כאן מערך שלם של קריטריונים ואנחנו מנסים בהיבט של ההורים להקל עד כמה שאפשר.

<מיכל צוק: אני חושבת שהוצג כאן או בוועדה מקבילה גם מספר ימי הטיפול.

<מיכל צוק: כלומר, תמיד יש מה לעשות אבל יש כאן שיפור.

<מיכל צוק: תמיד יש מה לעשות אבל אני חושבת שנעשה שיפור בנושא הזה.

<מיכל צוק: בהיבט של ההסכמים מול המועצות האזוריות, אני חייבת להגיד שאני מרגישה שאנחנו בידיים לגמרי נקיות לטובת ההורים.

<מיכל צוק: אני חייבת לצאת.

עאידה תומא סלימאן: גברת מיכל צוק.

עאידה תומא סלימאן: אני קודם כל רוצה לברך אותך על העבודה המעמיקה שנעשתה, שלך ושל הצוות כמובן.

<מיכל צוק: הצוות עבד הרבה ומגיע לו כל הכבוד.

עאידה תומא סלימאן: בדיון, למרות שהוא היה על תקצוב מגדרי, עלו כמה נושאים שאני ארצה להמשיך להיות אתכם בקשר כדי לקדם אותם, במיוחד בכל הנושא של מרכזי התעסוקה ובמיוחד בנושא הנגב, שם יש בעיה די רצינית.

עאידה תומא סלימאן: אני ביקרתי גם שם וסיירתי במקום.

עאידה תומא סלימאן: בעניין המעונות, לא השארתם בידי את האפשרות כן לבדוק מה הלמידה שנעשתה.

עאידה תומא סלימאן: אני מאוד מקווה שהתוצאות של ועדת ההקצאות יוכיחו שאכן הלקח נלמד ואחר כך אני ארצה לקבל לידי, אפילו לפני הפרסום אלא ברגע שיש החלטה, את ההחלטות של הוועדה ואת ההיגיון שעמד מאחוריהן.

<מיכל צוק: ברגע שהיא תסיים את העבודה.

עאידה תומא סלימאן: יש לי עוד כמה הערות ואני בטוחה שיעבירו אותן אליך לאחר מכן.

עאידה תומא סלימאן: תודה לך.

<חלי זלינגר: אני מהתנועה הקיבוצית ואני מייצגת את ועדת החינוך של המועצות האזוריות.

<חלי זלינגר: אני מסכימה שבאמת נעשה מאמץ בשנתיים האחרונות.

<חלי זלינגר: אני מסכימה ומבינה את הדברים שמיכל העלתה כאן ואכן באו לקראת ההורים והמועצות בהקשר הזה שישוב אחד לא תלוי בישוב אחר.

<חלי זלינגר: עם זאת, אני חושבת שאפשר ומשרד גדול כמו משרד הכלכלה יכול למצוא מנגנון אחר שלא תופס את ההורים כבני ערובה ובתהליך הידברות בין המועצות לבין המשרד, בין המועצות לבין הקיבוצים או בין הישובים הכפריים.

<חלי זלינגר: אנחנו מדברים כאן על מערכת דו-רובדית שהיא יותר מסורבלת מהרגיל.

<חלי זלינגר: לכן אני חושבת שכן ראוי לעשות חשיבה על מנגנון אחר שלא תופס את ההורים כבני ערובה בסיפור הזה שזה הסיפור התקציבי.

<מרצדס צרפתי: אנחנו נשקול את זה במשרד.

<אמיר ברזילי: אני מבקש להוסיף על דבריה של חלי.

<אמיר ברזילי: קודם דיברתי מסערת רגשות כי אני מתמודד עם הסוגיה הזאת ואצלי הורים לא מקבלים ברשות כספים ומטפסים על הקירות.

<אמיר ברזילי: לי כרשות יש קושי לעקוב אחרי הסטטוס של הבקשות שלי.

<אמיר ברזילי: כלומר, אני שולח את החומרים להם אני נדרש ואין לי רפרנט לדבר אתו כדי לוודא שהדברים הגיעו, שהדואר עבד ואנחנו יודעים שהדואר לא תמיד עובד, וכאשר נמסר לי שהדברים הגיעו ושהם בסדר, מישהו אחר מהמשרד פונה אלי לגבי אותו דבר שכבר אושר לי שהוא תקין ואומר לי שהוא לא תקין.

<מרצדס צרפתי: אתה מדבר על ההסכמים?

<אמיר ברזילי: על ההסכמים.

<אמיר ברזילי: אנחנו בחודש דצמבר ובמועצה שלי – בני שמעון - אף ישוב לא מקבל דרגות למרות שנמסר לי כבר מספר פעמים שחוץ מישוב אחד, כולם מקבלים.

<אמיר ברזילי: עובדתית, נכון לרגע זה, לא קיבלנו כספים ואתם יכולים לתאר לעצמכם את ההורים שמטפסים על הקירות.

<חלי זלינגר: כמו בני שמעון, אני יכולה להעיד על עוד 12 מועצות אזוריות.

<מרצדס צרפתי: אני אבדוק את המקרה שלו ספציפית.

עאידה תומא סלימאן: לא רק שלו.

עאידה תומא סלימאן: היא אומרת שיש עוד 12 מועצות אזוריות.

<חלי זלינגר: אני יכולה להעביר אליכם פירוט של סך כל המועצות שלא הועבר אליהן.

עאידה תומא סלימאן: אני אבקש שתעבירו אלינו במרוכז, עוד היום, את השמות.

עאידה תומא סלימאן: אנחנו נעביר את השמות למשרד ונבקש תשובה על מצבן של 13 המועצות האזוריות ולדעת מה קורה אתן.

<מרצדס צרפתי: נבדוק.

<מרצדס צרפתי: זה גם תלוי מתי הם שלחו את ההסכם ואיך נראה ההסכם.

עאידה תומא סלימאן: בסדר.

עאידה תומא סלימאן: תגידו לי מה המצב של כל מועצה בעניין ההסכמים.

<אמיר ברזילי: אני רוצה להצטרף לחלי בבקשה לשים את ההורים בצד.

<אמיר ברזילי: כלומר, אותן אימהות, שלא יהיו השוט כביכול של משרד הכלכלה.

<מרצדס צרפתי: מצד שני, אתה לא יכול לראות אותנו כמשרד שמחלק כספי ציבור מעביר כסף לארגון שלא עומד בכללים אליהם הוא מחויב.

<מרצדס צרפתי: גם זה נראה לא טוב.

<מרצדס צרפתי: תסכים אתי.

<חלי זלינגר: לכן נדרשת חשיבה על מנגנון.

עאידה תומא סלימאן: הסבסוד הזה הוא עובר לרשות.

<חלי זלינגר: זה עובר לרשות והרשות בעצם מקזזת את זה מהסכום שההורה צריך לבקש.

עאידה תומא סלימאן: אני מציעה שאם הרשות בטוחה שהכסף הזה יגיע לה בסוף כי היא בעצם עומדת בהסכם, זה רק עניין בירוקרטי של חתימה, אל תבקשו מההורים שישלמו את הכסף הזה ותחכו עד שתקבלו אותו מהסבסוד של המשרד.

<חלי זלינגר: יש לנו ניסיון עם הנושא הזה מהשנה שעברה.

<חלי זלינגר: זה מייצר לא מעט עניינים בין המשרד לבין המועצות.

עאידה תומא סלימאן: אני מנסה למצוא פתרון.

<מרצדס צרפתי: כל נושא ההסכמים היה בדיונים גם בשנה שעברה והוסכם על ידי יושב ראש המועצות האזוריות.

<מרצדס צרפתי: זה לא משהו שאנחנו באנו והפעלנו מהשרוול.

עאידה תומא סלימאן: אני מנסה לפתור כאן את העניין.

עאידה תומא סלימאן: אני מסכימה אתך שאי אפשר לעשות משהו שהוא לא חוקי ואכן לא נראה בסדר להעביר כסף לרשות שעוד לא חתמה על חוזה.

עאידה תומא סלימאן: אבל לרשות יש את האפשרות כן או לא לבקש את הכסף הזה מההורים ולחכות עד לחתימה שלה.

עאידה תומא סלימאן: נוצרה בעיה כזאת שכסף שלא קיזזתם, שלא לקחתם מההורים, לא הועבר אליכם.

עאידה תומא סלימאן: אז תעלו את הנושא הזה ותבקשו פתרון לבעיה הזאת.

עאידה תומא סלימאן: האם עדיין יש לכם כספים שאתם לא גביתם מההורים כי ידעתם שיועברו אליכם משנה שעברה ולא הועברו?

עאידה תומא סלימאן: האם עדיין יש כסף כזה?

<חלי זלינגר: כן.

עאידה תומא סלימאן: בזה צריך לטפל.

עאידה תומא סלימאן: אני חושבת שזאת הדרך לפתור את הבעיה.

עאידה תומא סלימאן: המשרד אמור להתחייב, ברגע שיש חוזה חתום, כן להעביר רטרואקטיבית את כל הכסף שמגיע לרשות עבור הילד הספציפי או הילדה הספציפית בגן.

עאידה תומא סלימאן: אני מציעה, אם יש לכם כספים כאלה שלא העבירו אליכם – ואני רוצה להגיד לכם שאני מטפלת מול משרד החינוך בבעיות כאלה - אז בבקשה, תנסו להגיש רשימה כזאת ואנחנו נעקוב אחריה.

עאידה תומא סלימאן: אני רוצה לסכם את הדיון.

עאידה תומא סלימאן: קודם כל, אני כבר בירכתי על הגישה של המשרד אבל אני רוצה להגיד שחלק מהפעולות שהוצגו היה בגלל שאנחנו בדיון של תקצוב מגדרי ואני חושבת שהיה כדאי לכמת ולתקצב את הפעילות הזאת כדי שנדע באמת כמה עולה כל תכנית ומה החלק שלה מהתקציב הכללי של המשרד.

עאידה תומא סלימאן: כך נקבל תמונה יותר ברורה שתראה להיכן הכסף הזה הולך.

עאידה תומא סלימאן: אם יתברר למשל שההשקעה של תכניות התעסוקה היא במרכזים עצמם ועולה למשל על השירות שניתן לציבור מבחינת עלויות כספיות, זה אומר דרשני.

עאידה תומא סלימאן: זה אומר שאנחנו צריכים לבדוק מה קורה שם.

עאידה תומא סלימאן: אני מבקשת לקבל ניתוח תקציבי ולכמת את הנושאים האלה.

עאידה תומא סלימאן: אני יודעת שאני יכולה לחזור לספר התקציב ולנסות לעשות את הפילוח הזה בעצמי, אבל אני חושבת שזה התפקיד של המשרד ואני מבקשת שתעשו את זה.

עאידה תומא סלימאן: לגבי הנושא של תלונות – ואני לא יכולה לעבור עליו למרות שזה לא נושא הדיון היום – על הפרות חוקי עבודה.

עאידה תומא סלימאן: מאחר שאנחנו מדברים על עידוד תעסוקת נשים ערביות ומאחר שאני יודעת באיזה תנאים מחפירים עובדות הנשים הערביות שרבות מהן לא מקבלות את שכר המינימום ואני יודעת שזה לא מיושם ואני יודעת שפקחים לא מגיעים למקומות עבודה וכבר התרענו על הנושא הזה כמה פעמים – הייתי רוצה לקבל פילוח וחלוקה של התלונות שקיבלתם לפי שייכות לאומית.

עאידה תומא סלימאן: כלומר, כמה תלונות הגיעו מהאוכלוסייה הערבית והמיזמים שלכם לצאת ולאכוף, לבדוק ולחקור האם באמת הם מגיעים לכפרים וערים ערביות.

עאידה תומא סלימאן: נתוני לשכת המדען הראשי.

עאידה תומא סלימאן: נתונים שזועקים לשמים בעניין שתי התכניות האלה.

עאידה תומא סלימאן: נאמר לי שאתם רוצים לברר.

עאידה תומא סלימאן: הוועדה תוציא מכתב באופן ישיר למשרד המדען הראשי וננסה לקבל הסברים.

עאידה תומא סלימאן: לא בטוח נקבל הסברים שנוכל לקבל אבל אני רוצה לראות את ההסברים.

עאידה תומא סלימאן: החלטות ועדת ההקצאות שעומדות כנראה, לפי מה שהבנתי, להתקבל בעוד כמה ימים.

עאידה תומא סלימאן: אני מבקשת לדעת את רשימת המעונות שהוקצו, אם זה בינוי ואם זה משהו אחר, ואפילו לפני שזה מפורסם.

עאידה תומא סלימאן: אני מבקשת לקבל את הרשימה לידיי כולל הבקשות שנדחו.

עאידה תומא סלימאן: בעניין המינהלה.

עאידה תומא סלימאן: אני מבקשת לקבל תשובה תוך שבוע ושתתנו לי הערכת זמן להקמת המינהלה ואיך היא תפעל, כולל הפרוייקטור עליו דיבר בזמנו השר.

<רסול סעדה: רציתי לבקש לדעת איזה ישובים הגישו בקשות או כמה בקשות הוגשו, תנאים מקדמיים ומי עומד בתנאים המקדמיים כי אנחנו יודעים שיש חסמים תכנוניים שלא מגיעים להקצאות.

עאידה תומא סלימאן: ביקשתי שאחרי שמעבירים אלי את החלטת ועדת ההקצאות לקבל גם את רשימת אלה שנדחו.

עאידה תומא סלימאן: תודה רבה לכם.

עאידה תומא סלימאן: הישיבה נעולה.